Junamatka Siperian halki oli yksi suurimmista haaveistani.\n”He ohittivat periksiantaneita taloja jotka puutarha oli ahmaissut, kyliä jotka metsikkö oli syönyt, kaupunkeja jotka naavainen taiga oli nielaissut.” (*Rosa Liksom, Hytti numero 6.)\nSiperian rata on rakennettu vuosina 1891-1916. Sen koko pituus on 9288 kilometriä, ja sen varrella on 8 eri aikavyöhykettä.\nSe on maailman pisin junarata, sillä tulet viettämään raiteilla 9 päivää. Maata pitkin matkustaminen on vastuullisempaa ja kestävämpää kuin lentäminen.\n"Maata pitkin" oli yksi tämän vuoden Matkamessujenkin teemoista.\nLue lisää tämän vuoden Matkamessuista blogistani eli täältä.\nVuonna 1956 valmistui Ulan Udesta lähtevä haara, mikä kulkee Mongolian kautta Pekingiin asti. Tätä rataa kutsutaan Trans-Mongolian radaksi, ja sen pituus on "vaivaiset" 5923 kilometriä.\nMatka Siperian halki Kiinaan oli lapsuuteni haave. Se toteutui ollessani 23-vuotias. Lue kokemuksia Trans-Mongolian radalta ja parhaat vinkit junamatkalle Siperian halki!\nJuna kulkee halki Venäjän ja Mongolian aina Pekingiin asti.\nSiperian halki kulkevan junamatkan kallein osuus on Suomesta Moskovaan.\nKannattaakin ostaa junalippu Suomesta vain Pietariin asti, ja ostaa sieltä junalippu Moskovaan. Venäjän junien aikataulut ja hinnat näet täältä.\nTrans-Siperian junan kyytiin pääsee Moskovan Jaroslavin asemalta.\nMoskovan jälkeen juna kulkee muun muassa Nižni Novgorodin, Kirovin, Permin, Jekaterinburgin, Tjumenin, Omskin, Novosibirskin, Kransnojarskin ja Irkutskin kautta.\nMinulla oli 7–9-luokilla maantiedon opettaja, joka kertoi meille usein tästä upeasta radasta, ja vaati meitä opettelemaan ulkoa radan tärkeimmät asemat sekä Siperian suuret joet. Myös Moskovan karttaa tutkittiin tarkkaan.\nMaantiedon koepaperiin sai ihan luvan kanssa piirtää ”kirkkoveneen”, kun siinä pyydettiin summittaista tiekarttaa Moskovan kehäteistä ja sisääntuloväylistä.\nViimeistään Ulan Udessa joudut päättämään, jatkatko matkaa Venäjän halki aina Vladivostokiin saakka, vai vaihdatko Trans-Mongolian radalle.\nJälkimmäinen junarata kulkee hanki Mongolian aina Kiinan pääkaupunkiin Pekingiin asti.\nEnsimmäinen pysähdyksesi on todennäköisesti Pietarissa.\nMatkan ensimmäinen pysäkki on Pietari - mitä tehdä Pietarissa?\nJos et ole vielä käynyt Pietarissa, nyt on aika. Pietari – kokemuksia ja elämyksiä täynnä!\nMitä tehdä Pietarisssa? No, vaikka koluta läpi Pietarin museot, kirkot, palatsit ja muut nähtävyydet.\nEremitaaši koostuu viidestä rakennuksesta, joista kuuluisin on Talvipalatsi Nevan rannalla. Tsaari vietti Talvipalatsissa talvet, kun taas kesäkuukauden hän asui Tsarskoje Selossa noin 20 kilometrin päässä, tai vielä kauempana Pietarhovissa.\nNykyään Talvipalatsi ja muu Eremitaaši on museona. Museon kokoelmat sisältävät lähes kolme miljoonaa näyttelyesinettä ja noin 400 näyttelysalia! Maalauksia ja näyttelyesineitä on kivikaudelta aina nykyaikaan saakka.\nJos haluaa nähdä niistä jokaisen, joutuu kävelemään 22 kilometriä, ja jos jokaisen taideteoksen ihailuun kuluttaa yhden minuutin, kuluu aikaa yhteensä noin 15 vuotta.\nLisäksi Pietarissa kannattaa tsekata Venäläisen taiteen museo, Dostojevskin kotitalo ja Kunstkamera.\nKunstkamera on Pietari Suuren vuonna 1714 perustama antropologian ja etnografian museo. Pietari Suuri määräsi, että Kunstkameraan tuli toimittaa kaikki erikoiset ja harvinaiset esineet. Kuuluisin sali on täynnä epämuodostuneita sikiöitä (vastaava löytyy myös esimerkiksi Bangkokista (Siriraj Medical Museum)).\nNuorekkaampaa ja kokeilevampaa taidetta voi ihailla taidekeskuksessa nimeltä Puškinskaja 10. Tämä "epämuseo" tai "epäsovinnaisen taiteen museoksi" piristää kummasti historiallisten näyttelysalien jälkeen.\nPietarista löytyy myös Venäläisen vodkan museo, hygieniamuseo ja erotiikkamuseo. Risteily Nevalla on "must", mutta voit huvitella myös lähellä Talvipalatsia sijaitsevassa Dom Velikanassa. Dom Velikana on hauska kohde myös lasten kanssa Pietariin suunnatessa.\nHotelli Pietarissa maksaa halvimmillaan 7 euroa yö. Hostellin voi saada puolta halvemmalla. Pietarin lentokentällä on kahden hengen kapselihotelleja - kätevää, jos aloitat matkasi lentäen, ja saavut perille myöhään.\nPietariin (ja Viipuriin sekä lähialueille) saa muuten nykyään ilmaisen sähköisen viisumin. Sähköinen viisumi ei kuitenkaan vielä käy junamatkustajille, sillä tarvittava tekniikka on kunnossa ehkä vasta vuonna 2021. E-viisumilla saa oleskella maassa 8 vuorokautta, ja sitä voi hakea täältä.\nPyhän Vasilin katedraali on yksi Moskovan tunnetuimpia nähtävyyksiä.\nTrans-Siperian rata alkaa Moskovasta\nTrans-Siperian junarata alkaa virallisesti Moskovasta. Moskovassa voisi viettää aikaa pidempäänkin, mutta varaa ainakin pari päivää Venäjän pääkaupunkiin tutustumiselle.\nMoskovan valot tänä päivänä. Työmatkoihin voi upota 3 tuntia per suunta.\nMoskovassa on nykyään helppo liikkua metrolla, sillä asemien nimet on kirjoitettu myös länsimaisin aakkosin. Vuonna 2014 Moskovan metrokartan selvittäminen oli melkoista tavaamista, kun venäjän aakkoset eivät vielä olleet hallussa.\nMoskovan valot tarkoittavat tänä päivänä autojen valoja. Ruuhkat ovat hirvittävät ihmisten mennessä töihin ja päästessä kotiin.\nHurjimpia kokemuksia Moskovasta ovat pikajuoksut 10 tai jopa 12 autokaistan yli, sillä jalankulkijoiden vihreät valot saattavat kestää vain noin 15 sekuntia huolimatta kaistojen paljoudesta.\nHotelli Moskovassa maksaa edullisimmillaan 7 euroa yö. Tarkasta ajankohtaiset hotellitarjoukset * täältä.\nMoskovan päänähtävyyksiä ovat Kreml ja Punainen tori, Punaisen torin laidalla sijaitseva Pyhän Vasilin katedraali, GUM-tavaratalo, Kreml ja Leninin mausoleumi.\nKesällä kannattaa viettää ainakin puoli päivää Gorkin puistossa. Gorkin puisto on noin 250 hehtaaria, ja siellä vierailee arkipäivisin noin 40 000 ihmistä. Juhlapyhinä ja viikonloppuisin kävijöitä on noin 250 000.\nPyhän Vasilin katedraalin takaa lähtee Hop on, hop off -bussi.\nMillaista on Siperian halki matkaavan junan kyydissä?\nMillaista on Siperian halki matkaavan junan kyydissä? Annetaan ääni ensin Rosa Liksomille, joka on kirjoittanut matkasta fiktiivisen kirjan *Hytti numero 6:\n”Tämä on vielä Moskovaa: mutakuopan keskellä röykkiö yhdeksäntoistakerroksisia elementtitaloja, joiden jäisissä ikkunoissa väpättää himmeä, arka valo, rakennustyömaita, puolivalmiita kerrostaloja, ammottavia aukkoja seinissä. Pian nekin jäävät siluetiksi kaukaisuuteen.\nTämä ei ole enää Moskovaa: lumen alle sortunut talo, villinä huojuvaa pakkasen jäätämää mäntymetsää, nietoksien peittämä aukea, kinosten alle jäätänyt lauha höyry, pimeys, yksinäinen pieni hirsitalo valkoisen aavan keskellä, pihalla hoitamaton omenapuu, tönkkölumista sekametsää, huviloiden lauta-autoja, ränsistynyt puinen vaja.\nEdessä aukeaa tuntematon jään jähmettämä Venäjänmaa, juna kiitää, uupunutta taivasta vasten piirtyvät kirkkaina loistavat tähdet, syöksyy luontoon, pilvisen, tähdettömän taivaan valaisemaan painostavaan pimeyteen. Kaikki on liikkeessä: lumi, vesi, ilma, puut, pilvet, tuuli, kaupungit, kylät, ihmiset ja ajatukset.”\nRosa Liksomin Hytti numero 6 sopii vaikka matkalukemiseksi.\nJoissain Siperian halki kulkevissa junissa on erityisesti turisteille tarkoitettuja vaunuja. Näissä vaunuissa on kahden hengen hytit, mitkä on varustettu omalla vessalla (mahdollisesti myös suihkulla).\nTuristiosaston ravintolavaunussa on pöytäliinat ja koristeelliset valaisimet, ja maittavaa ruokaa on tarjolla monta kertaa päivässä.\nTällainen ykkösluokan junalippu maksaa huomattavasti enemmän kuin tavallisten junien liput.\nTällä hetkellä ykkösluokan lippu Moskovasta Pekingiin maksaa 921,15 €, ja kakkosluokan lippu 586,10 euroa.\nVuonna 2014 hinta oli huomattavasti edullisempi. Hinta alkoi muistaakseni kolmosella vitosen sijaan.\nKakkosluokassa on pääasiassa venäläisiä, mongolialaisia ja kiinalaisia matkustajia, mutta satunnainen turisti saattaa olla löytänyt tiensä mukaan. Kakkosluokassa on neljä kovaa laveria, joista kaksi ylintä voi kääntää pois tieltä.\nTilaa on todella vähän, joten kaikkien neljän matkustajan on hoidettava askareensa vuorotellen.\nAlasängyissä nukkuvat laittavat matkatavaransa laverien alle, kun taas yläkerta käyttää seinässä olevaa koloa. Vessoja on tasan yksi, ja aamuisin jono sinne on melkoinen.\nVessan siisteystaso vaihtelee, sillä vessoihin ei aina tule vettä. Kaarteissa sinne tänne roiskuneet pissat siivotaan satunnaisesti.\nKoska vessassakäynnin jälkeen ei välttämättä pääse pesemään käsiään, on hyvä varata mukaan käsidesiä.\nKolmatta luokka kutsutaan myös karjavaunuksi, sillä vaunu on yksi iso sali täynnä kerrossänkyjä. Matkustajat tavaroineen ovat ahtautuneet vaunuun miten parhaiten taitavat. Kolmosluokan vaunussa ei ole lainkaan yksityisyyttä.\nKakkosluokan vaunussa saattaa pystyä vaihtamaan vaatteet silloin, kun muut kolme matkustajaa ovat vessajonossa, umpiunessa tai hakemassa kuumaa vettä, mutta kolmosluokan vaunussa ei pääse pakoon muilta.\nAlusvaatteiden vaihto on suoritettava vessassakäynnin yhteydessä, varoen tietenkin sotkemasta vaatteitaan vessan lattialla lilluvaan nesteeseen, mikä voi hyvin todennäköisesti olla pissaa.\nToimii kuin junan vessa, siis. Tästä kirjoittaa rakas Rosammekin:\n”[L]ähti aamupesulle vessaan. Sinne oli puolen käytävän mittainen jono. Matkalaiset olivat pukeutuneet aamutakkeihin, pyjamiin, verkkareihin, pari miestä pelkissä valkoisissa armeijan kalsareissa.\nToista tuntia myöhemmin tyttö saavutti päämääränsä. Oli hänen vuoronsa tarttua märkään, tahmaiseen ovenkahvaan. Vessa oli siivottomassa kunnossa ja löyhkä oli pistävä. Lattialla lillui saippuaista kusta ja sanomalehtipaperin myttyjä, hanasta ei tullut pisaraakaan vettä.\nTarkasti kuutioitua, tangosta lohkaistua beigenruskeaa, natriumilta haisevaa taloussaippuaa oli peräti kaksi palaa. Toisen palan pinnalla oli ruosteenruskeaa limaa.\nTyttö harppasi yhdellä askeleella seisomaan vessanpytyn päälle, jottei olisi kastellut Leningradista ostamiansa aamutossuja, ja suoritti hampaiden ja kasvojen kuivapesun. Vessan pieni ikkuna oli raollaan. Sen ohi kulki unohdettu, autio asema.”\nSamovaarista saa kuumaa vettä, junassakin.\nJokaisessa vaunussa on samovaari, mistä saa kuumaa vettä. Jos matkaan ei sattunut teetä, voi sitä ostaa vaunuemännältä, jollainen löytyy jokaisesta kakkosluokankin vaunusta.\nHänen hyttinsä on yleensä ensimmäinen vasemmalta. Vaunuemäntä myy myös tohveleita, noita valkoisia, ohutpohjaisia froteetohveleita, joita tuntuu olevan tarjolla jokaisessa venäläisessä hotellissa.\nMonilla matkustajilla on kuitenkin mukanaan omat teensä, sokerinsa ja keksinsä.\nAlkumatkasta voi syödä mukaan pakattuja voileipiä, mutta kun eväät loppuvat, rakentuu ruokavalio pitkälti sen ympärille, mitä samovaarista saatavalla kuumalla vedellä saa aikaan.\nSamovaari pelastaa nälkäisen junamatkailijan.\nMinulla oli kokonainen matkalaukullinen ruokatarvikkeita mukanani. Nuudeli, tonnikala, maapähkinävoi, pähkinät, näkkileipä, kaurahiutaleet ja pussikeitot säilyvät hyvin. Kun ainoa kokkausväline on samovaari, on ruokien oltava yksinkertaisia.\nKanssamatkustajilla oli mukanaan myös kuivattua kalaa, mikä haisi järkyttävälle. Ravintolavaunussa muistan syöneeni korkeintaan kerran.\nMuistelen kyllä yrittäneeni useimminkin, mutta ravintolavaunu oli joko kiinni, tai sitten siellä ei ollut tarjolla kuin alkoholia ja teetä.\nLegenda kertoo, että joka asemalla on mummoja myymässä piirakoita ja muita herkkuja, mutta vain yhdellä asemalla tällaisia mummoja näkyi. Kaalipiirakka maistui mielettömän hyvälle monen päivän nuudelikuurin jälkeen!\nJunassa ei tarvitsekaan syödä niin paljon kuin normaalisti, sillä koko elämä on junamatkan ajan säästöliekillä.\nLiikuntaa ei tule juuri harrastettua, eikä nukkumisen lisäksi ole paljoa muuta tekemistä. Hyvä kirja – tai useampi – on pakollinen matkavaruste, vaikka olisit matkassa jonkun tuttavasi kanssa. Jos uutta puheenaihetta ei löydy eikä untakaan riitä, voi paeta kirjaan.\nSiperian junan yksitoikkoisessa rytmissä laitostuu ja passivoituu jo parissa päivässä. Ikkunassa näkyy aamulla sama maisema kuin illalla, eikä päivän mittaan ole odotettavissa mitään muutakaan muutosta eiliseen.\nTapahtumaköyhyys houkuttelee kääntymään sisäänpäin ja pohtimaan mennyttä sekä tulevaa elämää. Päiväkirja tai muistiinpanovälineet kannattaa ottaa matkaan mukaan.\nTeenjuonti ja nukkuminen ovat pääasialliset harrastukset Siperian junassa.\nSängyssä makaamiseen tai sängyn laidalla istumiseen saa vaihtelua seisomalla käytävällä. Käytävällä seisoo moni muukin, joten päiväkävely junan käytäviä myöten olisi melkoista pujottelemista.\nJuna pysähtyy asemilla yleensä vain muutaman minuutin ajan. Junasta ei parane myöhästyä.\nTupakkataukoa varten ei tarvitse nousta junasta. Tupakkaa ei kuitenkaan saa polttaa vaunussa, vaan se on tehtävä vaunuja yhdistävissä, vetoisissa ”tuulikaapeissa”, mitkä toimivat myös junan nivelinä.\nIso osa turisteista pysähtyy Moskovan jälkeen vasta Irkutskissa. Matkalla on kuitenkin monia mielenkiintoisia asemia, joilla voi halutessaan jäädä junasta ja sukeltaa siperialaiseen elämänmenoon\nSiperian juna-asemia ovat muun muassa:\n* NIžNI NOVGOROD (jossa voit tutustua mm. Maxim Gorkin kotitaloon)\n* KIROV (jossa mm. suklaan historiaa käsittelevä museo\n* JEKATERINBURG (ensimmäinen Aasian mantereen puoleinen asema. Jekaterinburg tunnetaan paikkana, missä Venäjän viimeinen keisari Nikolai ll surmattiin perheineen v. 1918. Kaupungin eläintarhassa voit nähdä liikerin, eli leijonan ja tiikerin risteytyksen.)\nVenäjän kertaviisumilla voi oleskella maassa max 30 päivää. Majoitusliikkeet hoitavat matkailijan rekisteröinnin.\nSiperian talvet ovat ankaria.\nIrkutsk ja Baikaljärvi\n”Taakse jää Irkutsk, hiljainen, jään sitoma keväinen kaupunki.\nTaakse jää Irkutsk, yliopiston kirjaston keltaiset kaakelit, vaaleanpunainen sipulikirkko, puistot ja puistikot, kovaääniset ja höyryävät yleiset saunat, väsynyt maa, ruosteisen tulvaveden peittämä puistikko, klassinen musiikki pienessä kaiuttimessa puistikon portinpielessä, lumi ja pehmeät kinokset pihapuutarhoissa, taakse jää Irkutsk ja vastaantuleva sähköjuna huoahtaa viereisellä raiteella, taloja ja taas pieniä jykevästi seisovia taloja, valkoisia ikkunapuitteita, kukkakoristeisia luukkuja, veikeästi veistettyjä räystäitä, yksinöinen yhdeksäntoistakerroksinen elementtitalo peltojen keskellä, kevättalven aurinko, savuavia piippuja, halkopinon päällä seisova mies.\nTämä on vielä Irkutskia, ryssänsininen asemarakennus ja läpitunkematon, viidakkoinen metsä. Aapaa, kääpiömetsää, haaskioita ja hakkuulinjoja, tämä ei ole enää Irkutskia, BAMin rata, jonka suo on nielaissut, lumen alle sortunut talo.\nViereisessä vaunussa leijailee muutama tiukujen säestämä haikea hanurin sointu.” (Rosa Likson, Hytti numero 6.)\nIrkutskin puutalot ihastuttavat.\nIrkutskista jäivät mieleen kauniisti koristellut puutalot, vehreät puistot (joissa todellakin soi musiikki kaiuttimista), halvat mutta siistit yleiset vessat ja sotahistoriallinen museo - kaksi huonetta, joihin vahtimestari avasi pyydettäessä oven.\nIrkutskin historiasta ja kulttuurista kertovassa museossa oli esillä muun muassa "keppi", mutta myös muuta, kiinnostavampaa esineistöä.\nIkävä kyllä bussikyyti Listvyankaan Baikaljärven rannalle ei onnistunut, joten Baikaljärvi ja baikalinhylkeet jäivät näkemättä.\nMyös shamaanit ja Baikaljärven rannan kuumat lähteet jäivät ensi kertaan. Baikal-järven saarilla ja järven ympäristössä elää edelleen shamaaneja. Shamanismin asema on ollut vahva paikallisissa kulttuureissa. Jos etsii uudenlaisia kokemuksia Irkutskista, voi mennä jollekin ohjatulle retkelle shamaania tapaamaan - varaa retki shamaanin ja buryat-heimon luokse esimerkiksi täältä.\nBaikaljärven putipuhdasta vettä pidetään niin terveellisenä, että pelkkien käsien kastamisen uskotaan tuovan yhden elinvuoden lisää. Jalkojen uittamisen hyisessä vedessä uskotaan tuovan viisi elinvuotta lisää, kun taas uiminen pidentää ikää 25 vuodella!\nUlan Udesta matkaa jatkuu joko Vladivostokiin tai Mongoliaan.\nUlan Bator on mielenkiintoinen sekoitus uutta ja vanhaa.\nMongolian pääkaupunki Ulan Bator ei kilpaile kauneimman kaupungin tittelistä\nUlan Bator tai Ulaanbaatar on Mongolian pääkaupunki, missä asuu 1 340 000 ihmistä, eli lähes puolet koko maan väestöstä.\nKaupunkiin muuttoa tapahtuu koko ajan vain enemmän, sillä ilmastonmuutos uhkaa tehdä perinteisestä elinkeinosta eli karjanhoidosta kannattamatonta. Talvisin Mongolian aroilla voi olla pakkasta jopa -50 astetta, ja lampaat sekä muut eläimet paleltuvat kuoliaiksi.\nHiki ei tule pääkaupungin talvessakaan - varsinkaan joulukuun ja helmikuun välisenä aikana, kun vuorokauden alin lämpötila on keskimäärin alle -20 astetta. Pakkanen voi laskea alle 40 asteen.\nUlan Bator onkin maailman kylmin pääkaupunki. Kesemällä hellelukemat voivat olla yli 30 astetta, joten lämpötilaerot vuoden mittaan ovat yli 70 astetta.\nUlan Bator ei kilpaile maailman kauneimman kaupungin tittelistä, mutta kaikessa sekasortoisuudessaan se on kieltämättä erinomaisen kiehtova. Kaupunkikuvassa on sikin sokin uusia, moderneja rakennuksia sekä rujoa neuvostoarkkitehtuuria.\nLiikkeiden kyltteihin ei voi luottaa, sillä mainoskylttiä ei ilmeisesti tavata uusia ravintolan muuttuessa kampaamoksi tai baarin kenkäkaupaksi.\nUlan Batorin esikaupunkialuetta kiertävät jurttakylät, joissa ei ole juoksevaa vettä, viemäröintiä, tai jätehuoltoa. Jurttaslummit laajenevat koko ajan.\nLisäksi Ulan Bator kärsii ilman saastumisesta. Hiilen ja puun polttaminen sekä talvien muuttuminen entistä kylmemmiksi ovat aiheuttaneet sen, että pienhiukkasten määrä on kasvanut 13-kertaiseksi WHO:n maksimisuositukseen nähden.\nIlmansaasteiden aikaan saama savusumu estää välillä lentokoneita laskeutumasta kaupunkiin. Keuhkosairaudet ovat yleistyneet, etenkin lapsilla. Ulan Bator ohittikin Delhin ja Pekingin maailman saastuneimpana pääkaupunkina jo vuonna 2016.\nSühbataar-aukio on yksi Ulan Batorin nähtävyyksistä.\nUlan Batorin harvoja nähtävyyksiä ovat Sühbataar-aukio ja Luonnontieteellinen museo sekä Gandantegchenlin-luostari aivan kaupungin keskustassa. Luostarissa asuu noin 150 munkkia. Luostarialueeseen ja sen 26,5-metriseen Avalokiteśvaran patsaaseen voi tutustua rauhassa (pulut ovat tosin kiinnostuneita eväistäsi).\nNäkymä Ulan Batorin korkeimmalta kohdalta Zaisan hilliltä.\nUlan Batorin korkeimmalle kohdalle Zaisan hillille on raskas nousu, mutta näköala Ulan Batorin yli on sen väärti. Kukkulalla on myös muistomerkki toisen maailmansodan aikaan kuolleille neuvostosotilaille sekä iso ja kultainen buddhapatsas.\nUlan Batorissa syödään lihaa ja vehnää\nUlan Batorissa oli vaikea löytää kasvisruokaa. Itse asiassa mitä tahansa ruokaa oli vaikea löytää, sillä satuin Mongoliaan Naadamin aikana.\nNaadamia juhlitaan heinäkuun 11. ja 13. välisenä aikana. Alun perin tämä vuosisatoja vanha juhla oli uskonnollinen, mutta nykyään sitä vietetään vuoden 1921 vallankumouksen ja itsenäistymisjulistuksen muistoksi.\nNaadamin aikaan kaikki ravintoloitsijatkin ovat katsomassa painiotteluita ja hevoskilpailuja, sekä juomassa käynyttä tammanmaitoa. Tammanmaidosta tehtyä alkoholia myydään sinisissä sadevesitynnyreissä – sellaisissa, mitkä lienevät sinunkin mökkisi rännin alla tai laiturin ponttooneina.\nJos joku ruokala sattuukin olemaan auki, saa sieltä lähinnä vuohenlihapataa. En erityisemmin pitänyt vuohenlihasta, enkä tammanmaidosta tehdystä alkoholista, voista tai juustostakaan.\nTotta kai näihinkin ruokiin tottuisi aikanaan. Tammanmaitoteetäkin ehdin oppia juomaan.\nMongolialainen keittiö ei paljon perusta kasviksista. Karuun maahan ei tietenkään mitään Edenin puutarhaa voi perustaakaan.\nKaupoissa ei käytännössä ollut hevi-osastoa. Liha- ja maitotuotteiden sekä kuivatavaroiden seassa saatettiin myydä lähinnä vain muutamaa omenaa, perunaa ja sipulia. Edes Stokkan Herkun mongolialaisena versiona pitämässäni ”paremmassa” ruokakaupassa ei ollut juuri mitään kasviksia, vaikka muita tuontituotteita löytyi kyllä.\nAloin uskoa, että tyrni on ainut syy sille, että mongolialaiset välttyvät keripukilta. Tyrniä kasvaa Mongoliassa vapaana, ja sitä syövät sekä ihmiset että hevoset.\nMongolialaisten hevosten poikkeuksellisen kiiltävän turkin uskotaan johtuvan juuri tyrnistä, ja myyttien mukaan Tšingis-kaanin sotilaiden voitokkuus ja kestävyys perustui juuri tyrnin nauttimiseen.\nEn ollut aivan hukassa havaintojeni kanssa – tutkimusten mukaan tuolloin jopa kolmannes asukkaista karttoi hedelmiä ja vihanneksia. Se, että 30 prosenttia mongolialaisista ei syö lainkaan hedelmiä ja vihanneksia johtuu kasvisten korkeasta hinnasta.\nKasviksettomasta ruokavaliosta lie johtui sekin, ettei kasvisruokaa oikein osattu laittaa. Ainut ravintola, missä sai edes yhtä salaattiannosta, pilasi salaatin rikkomalla sen päälle raa’an kananmunan.\nPitkän etsinnän jälkeen löytyi toki yksi intialainen ravintola, mistä sai myös linssiannoksia, sekä Loving Hut -vegaaniravintolaketjun toimipiste.\nMitä tehdä Ulan Batorissa?\nKun Ulan Bator on nähty, voit lähteä joko omin päin tai oppaan kanssa käymään 50 kilometrin päässä sijaitsevalla Tšingis-Kaanin ratsastajapatsaalla.\nPatsas on 40 metriä korkea, ja sen alakertaan on rakennettu museo Mongolian historiasta ja kulttuurista. Hevosen korvien välistä voi tähytyä kohti Tšingis-Kaanin kotikylää kohti.\nOpas saattaa kertoa sinulle paikallisesta šamanismista – tai sitten hän luukuttaa tätä biisiä ja heittelee hatusta lukumääriä ja vuosilukuja pikkufiatin pohjan raapiessa epätasaisen tien töyssyjä.\nOppaan kanssa voit käydä tutustumassa jurttaan ja ratsastamassa, tai ehkä jopa etsimässä przewalskinhevosia. Korkeasaarenkin przewalskinhevosten jälkeläisiä on vapautettu Mongoliaan, mutta näitä villihevosia on vaikea nähdä.\nHevosten näkeminen on uskoakseni vaikuttavimpia kokemuksia Mongoliasta. Myös jurttamajoitus täytyy testata ensi kerralla.\nKun olet valmis jättämään Ulan Batorin, ajaa juna Gobin autiomaan halki, etkä näe pitkään aikaan muuta kuin ruskeaa maata.\nSilloin tällöin silmään sattuu kaukana kaikesta sijaitseva jurtta tai kaksi. Jäänet miettimään, miten noin eristyksissä ja karuissa oloissa voi kukaan pärjätä.\nHeinäkuussa Gobissa puhaltavat kuumat tuulet. On kuin puhaltaisi kuumaa ilmaa hiustenkuivaajasta suoraan naamaan!\nVerkkokalvoilleni jäi ikuisesti näky ulkomaisesta hippitytöstä, joka kiiruhti muutaman minuutin pysähdyksen aikana joogaamaan pelkistyn juna-aseman helteessä kuumentuneelle kiveykselle.\nKiina on junaradan viimeinen maa.\nPeking ei haihdu mielestä\nTaas ovat edessä valtakunnanraja ja rajamuodollisuudet! Sekä Venäjän ja Mongolian että Mongolian ja Kiinan rajalla aikaa kuluu tuntikaupalla, ehkä jopa yli 5 tuntia.\nVessat suljetaan jo ennen rajaa, ja ne avataan vasta jokin aika rajan jälkeen. Matkustajien pitää pysyä hytissä, missä voi olla hyvin kuuma kesällä.\nVaraa vettä valmiiksi, mutta ei liikaa, koska vessaan ei pääse ehkä kuuteen tuntiin!\nJuna kulkee halki vehreiden maisemien. Näet kyliä, vuoria ja jokia. Lopulta saavutaan Pekingiin.\nJuna-aseman lähellä on lukuisia halpoja hotelleja sekä raha-automaatteja.\nPekingin historia on useita tuhansia vuosia vanha. Kaikki asukkaat eivät kuitenkaan osaa sitä arvostaa. Kerrotaan taksikuskista, joka on vuosikausia kuskannut turisteja Kiinan muurille käymättä sillä itse koskaan, sillä mokoma vanha rauniokasa ei ole sen arvoinen.\nEräs moderni ostoskeskus oli rakennettu arkeologisten kaivausten päälle. Ikivanhoista asuinsijoista kertoi vain kellarikerroksen arkeologinen museo, jossa lasivitriinissä olevat esineet oli nimetty englanniksi ”muuksi paskaksi”.\nPeking ei helpolla haihdu mielestä. Se tekee lähtemättömän vaikutuksen niin hyvässä kuin pahassa.\nHeinäkuu ei liene se paras kuukausi Pekingin kokemuksia etsivälle. Kuumuus ja saasteet saivat aikaan sydänoireita ja heikotusta. Savusumu oli niin sankkaa, että pilvenpiirtäjistä ei näkynyt mitään.\nNäin eteeni vain noin 3–5 metriä, sen jälkeen kaikki oli harmaata. Esimerkiksi tietä ylittäessä en ollut varma, mitä vastapuolella on.\nKuumuus helpottaa illalla. Silloin on aika mennä Donghuamenin kulinaristiselle yötorille, missä paikalliset herkuttelevat heinäsirkoilla, kovakuoriaisilla, meritähdillä, merihevosilla, käärmeenlihalla, pässin kiveksillä, skorpiooneilla ja mädätetyillä kananmunilla.\nVoit syödä myös normaalimpia ruokia, mutta varmista hinta etukäteen. Tällä torilla olen kokenut pahimman ukotuksen koskaan. Jouduin lopulta maksamaan neljäkymmentä euroa muutamasta uppopaistetusta juustotikusta.\nPekingin väkiluku on 21,54 miljoonaa, ja turistejakin on miljoonia.\nPekingissä et ole hetkeäkään yksin. Pekingin väkiluku on 21,54 miljoonaa, ja turistejakin on miljoonia.\nPekingissä käy vuosittain noin 140 miljoonaa kiinalaista turistia ja lisäksi noin 4,4 miljoonaa ulkomaalaista matkailijaa.\nPekingin tieverkolla on pituutta kymmeniä tuhansia kilometrejä, mutta se ei pysy koko ajan kasvavan liikenteen vaatimusten tasalla. Ruuhkat ovat yleisiä.\nVaraa useita tunteja taksimatkaan lentokentälle, ellei kyseessä ole todella varhainen tai myöhäinen lähtö.\nAutojonot seisovat jopa päiväkausia, kun tulee kiinalaisten vuoden ainoa vapaa (eli kiinalainen uusi vuosi). On yleistä palkata autoon jonottaja, tai käydä jonottamassa vuoroissa oman perheen kesken.\nMyös juniin jonotetaan päiväkausia, ja osa voi silti jäädä ilman lippua ja junapaikkaa.\nKielletty kaupunki on ehdottomasti näkemisen arvoinen paikka.\nKielletty kaupunki on ehdottomasti näkemisen arvoinen paikka. Omin päin et ehkä saa siitä kaikkea irti, joten kannattaa ottaa mukaan vähintäänkin audio-opas.\nPerinteinen arkkitehtuuri on ollut maanjäristyksenkestävää.\nKielletyssä kaupungissa kannattaa ehdottomasti vierailla. Yle esitti hiljan dokumentin, missä todistettiin, että perinteinen arkkitehtuuri on tehnyt rakennukset maanjäristyksenkestäviksi. Valitettavasti puurakennukset eivät kuitenkaan ole tulipalonkestäviä.\nJos mietit, mitä tehdä Pekingissä, voin suositella seikkailua hutongeissa eli kapeiden teiden ja matalien talojen muodostamissa kaupunginosissa.\nPeking-kokemuksia voi hakea myös Kiinan Kansallismuseosta, mikä on yksi maailman suurimpia.\nSiellä vieraili vuonna 2018 8,6 miljoonaa ihmistä, joten se oli maailman toiseksi vieraillun museo heti Pariisin Louvren jälkeen.\nMuseo on täynnä propagandaa, mikä saattaa hämmentää puolueettomiin museoihin tottunutta. Museo keskittyy kertomaan siitä, kuinka vasta kommunismi toi valon ja toivon kiinalaisille.\nTotta kai ensikertalaisen on nähtävä myös Kiinan muuri ja Kesäpalatsi.\nNäkymä Kiinan muurilta.\nIlma on puhtaampaa ja selkeämpää Pekingin ulkopuolella.\nKiinan muurilla on pituutta 6000–9000 km, laajimman määritelmän mukaan jopa yli 21 000 km.\nIlma on puhtaampaa ja selkeämpää Pekingin ulkopuolella, eli Kiinan muurilla ja Kesäpalatsissa on jo helpompi hengittää. Kiinan muurin näkeminen ensi kertaa on vaikuttava kokemus.\nKiinan muurilla on pituutta 6000–9000 km, laajimman määritelmän mukaan jopa yli 21 000 km. Joistain kohden se on jo sortunut, mutta turistit viedään katsomaan paremmin säilyneitä osia.\nEdullisimmat retket Kiinan muurille tarkoittavat sitä, että turisti viedään myös muualle kuin muurille. Kiinalainen lääkäri kauppaa sinulle perinteisiä lääkkeitä samalla, kun hoitsu upottaa jalkasi kuumaan veteen. Lääkäri tarkastaa terveydentilasi kättäsi arvioimalla, ja sinä ihmettelet, miksi kummassa olet tässä tilanteessa.\nLääkäri toki herätti luottamusta oikeaan osuvilla diagnooseillaan, mutta samalla myös epäilystä kauppaamalla ilmeisesti jokaiselle läsnäolijalle hedelmällisyyttä parantavia valmisteita.\nLisäksi turisti saatetaan viedä jadeostoksille jadetehtaaseen ja silkkitehtaaseen ostamaan silkkituotteita. Käytäntö on ilmeisesti aika yleinen, myydäänhän Fuengirolankin ilmaisilla nähtävyyskierroksilla muun muassa villatuotteita ja aurinkolaseja.\nKesäpalatsi on vanha keisarillinen lomapaikka.\nKesäpalatsi sijaitsee noin 15 km Pekingistä.\nKesäpalatsi on vanha keisarillinen lomanviettopaikka noin 15 km Pekingistä.\nKesäpalatsin puutarha-alueella voi rentoutua ja muistella Kiinan viimeisen keisarinnan suurta rakkautta sitä kohtaan.\nBritannian ja Ranskan joukot tuhosivat Kesäpalatsin vuonna 1860, toisen oopiumisodan päätteeksi. Leskikeisarinna Cixi rakennutti sen uudestaan rahoilla, mitkä oli tarkoitettu Kiinan laivaston uusimiseen.\nBoksarikapinan aikana ulkomaalaiset hävittivät Kesäpalatsin jälleen, ja taas Cixi ryhtyi uudelleenrakennushankkeeseen.\nKesäpalatsi on ollut UNESCOn maailmanperintöluettelossa vuodesta 1998.\nKiinan naishallitsijasta voit lukea vaikkapa Jung Changin kirjasta *Kiinan viimeinen keisarinna.\n7 vinkkiä Trans-Mongolian tai Trans-Siperian radalle\n1. Hoida viisumit ajoissa. Tarvitset kolme viisumia: Venäjän viisumin (noin 70–80 euroa), Mongolian viisumin (60 euroa, jos oleskelu alle 10 vrk) sekä Kiinan viisumin (60 euroa). Kiinan viisumi tulee hankkia noin kuukautta ennen, ja tarvitset ajanvarauksen suurlähetystöön. Kannattaa lähettää passi Ruotsiin (Mongolian viisumia varten) vasta tämän jälkeen.\nKiinan suurlähetystö on pikkutarkka viisumikaavakkeen suhteen. Lue ohjeet huolella, käytä oikeaa fonttia ja muista kaikki liitteet. Kun itse hain viisumia, olin ainoa joka onnistui kerralla – muut käännytettiin hankkimaan lisää liitteitä.\n2. Varaa riittävästi rahaa, myös kunkin maan käteistä. Näin saat ostettua ruokaa junassa, asemilla ja päiväretkillä. Kuukauden reissu vuonna 2014 maksoi kaikkineen 1700 euroa, joista viisumit veivät 176 euroa ja lento Pekingistä Helsinkiin 477 euroa. 1047 euroa kului junalippuihin, majoituksiin, ruokaan ja aktiviteetteihin. Totta kai hinnat ovat sittemmin nousseet, mutta tässä hieman osviittaa.\n3. Pakkaa mukaan Trans-Siperian junaan teetä, sokeria, pähkinöitä, puurohiutaleita, pikakahvia, tonnikalaa, nuudeleita ja muuta evästä, sillä kuumaa vettä on tarjolla silloinkin, kun ravintolavaunu on kiinni.\n4. Valmistaudu olemaan peseytymättä koko junamatkan ajan. Ota mukaan käsidesiä, ehkä myös kosteuspyyhkeitä. Valitse löysiä ja hengittäviä vaatteita. Sandaaleilla on mukavampi käydä likaisessa vessassa kuin sukkasillaan.\n5. Älä matkusta heinäkuun helteillä kuten allekirjoittanut. Kuulemma myös talvipakkasilla junassa on ikävä olla. Kevät ja syksy ovat parhaat matkustusajankohdat.\n6. Varaa mukaan junaan myös lukemista ja muistiinpano- tai vaikka piirustusvälineitä. E-kirjat eivät paina paljoa. Jos aiot olla junassa 9 päivää (kuten Trans-Siperian radalla), tulee lukeminen tarpeeseen. Ikkunasta näkyy aamulla sama maisema kuin vielä illalla, tai sitä edellisenä päivänä...\n7. Passivyö on näppärä apuväline, missä voit pitää arvoesineitäsi. Ota mukaan myös pienoisapteekki kuumeen tai vatsataudin varalle, mutta pakkaa maltilla. Kun olet jäämässä pois junasta, muista, että juna saattaa olla asemalla vain kaksi minuuttia.\nPieni rinkka tai laukku mahtuu laverin alla olevaan säilytystilaan, ja sen kanssa on nopea poistua junasta tai astua junaan. Ota huomioon myös se, että juna noudattaa aina Moskovan aikaa.


(Ohjattu sivulta Alma Media Suomi)\nAlma Consumer julkaisee valtakunnallista uutismedia Iltalehteä. Lisäksi liiketoimintasegmentin tarjoomassa on useita digitaalisia kuluttajapalveluita lifestyleen, matkailuun, ruoanlaittoon ja seuranhakuun liittyen, kuten Rantapallo.fi, Telkku.com, Kotikokki.net ja E-kontakti.fi. Alma Consumer muodostui huhtikuussa 2018 Alma News & Life - ja Alma Regions -liiketoimintasegmenttien yhdistymisestä.\nAlma Talent Oy julkaisee 19:ää ammatti- ja talouslehteä sekä kirjoja. Lisäksi liiketoiminta-alue tarjoaa eri alojen ammattilaisille ja yrityksille osaamisen kehittämistä tukevia ja liiketoimintaa kasvattavia palveluja, kuten tapahtumia, koulutusta ja tietopalveluja. Alma Talentin julkaisuja Suomessa ovat muun muassa Kauppalehti, Talouselämä, Tekniikka & Talous, Markkinointi & Mainonta (lopetetaan 2020), Arvopaperi ja Tivi. Ruotsissa Alma Talentin julkaisuja ovat muun muassa Ny Teknik.\nNoudettu kohteesta ”https://fi.wikipedia.org/w/index.php?title=Alma_Media&oldid=20072714”\nViimeksi muokattu 24. lokakuuta 2021 kello 22.35\nSivua on viimeksi muutettu 24. lokakuuta 2021 kello 22.35.


31 Loka 2011, 15:29\nTää on ihan ok. Sellaset Cascada wibat tuli tos alussa...\n31 Loka 2011, 15:21\nMun mielestä nämä on ihan hirveitä... Martinakin oli pettymys...Tosin en odottanut suuria...\n30 Syys 2011, 20:13\n26 Syys 2011, 18:17\nTähän tulee Melodifestivalenin tyrkkylista 2012 Helena Paparizou (ESC 2005) Charlotte Perrelli (MF 1999, 2008) H.E.A.T (MF 2009) feat Erik Grönwall (Idol) September Danny Saucedo (MF 2010 E.M.D Idol) Magnus Carlsson (Alcazar, MF) Jenny Berggren (Ace of Base) Molly Sanden (MF 2009) Nina Söderquist (M...\n23 Elo 2011, 20:48\nMä en oo ehtinyt ja jaksanut harrastaa liikuntaa kunnolla nyt pariin viikkoon. Oon rupsahtanut.\n19 Elo 2011, 01:08\nAijaa enpä oo edes huomannu...\n18 Elo 2011, 01:10\nAuttakaa tyhmää. Miks mun yksityisviestit jää lähteviin?\n17 Elo 2011, 02:20\nAlennuin tekemään Facebookin. Pitäähän sitä jotenkin pitää yhteyttä sieltä ulkomailta, jos saan sit netin toimiin. Viisukuppilalaisetkin saa pyytää kaveriksi, jos uskaltaa. Yskäriä vaan...\n16 Elo 2011, 23:25\nAinakin joutuisin jonottamaan kiireettömänä kunnes hammas mätänee kiireelliseksi. Tekisi mieli kaivattaa se amalgaamihöskä ulos ja pistää koko hoidon tilalle posliinikruunu, mikä maksaa ns. maltaita. Teettääkö homma viimekertaisella kundilla, joka osasi kyllä puuduttaa mutta ei oikein muuten vakuut...\n16 Elo 2011, 23:22\nOnko kukaan käynyt hoidattamassa hampaitaan täällä http://www.megaklinikka.fi/? Hinnat vaikuttavat uskomattoman halvoilta ja hammaslääkäriin pääsee lähes jonottamatta. Jotenkin epäilyttää kun on niin halpaa ja helppoa. Tää tulee kyl vähän myöhässä, mutta ei toi mitään k*setusta ole, vaan esimerkki ...\n03 Elo 2011, 23:02\nVäsymys on kyl eniten p*rseestä, mutta ei ne märät sukat menoa haittaa. Tänään kävin juokseen 20 kilsaa. Just ku pääsin 10 kääntöpaikalle, niin vettä alko sataan ihan tajuttomasti. Onneks oli kuitenkin lämmin ilma.\n02 Elo 2011, 00:14\nIhan sikana kyl lomia teillä. Höpöksi mennyt tuo armeijatouhu nykyään (seniiliäänellä). Jos itsekin lähtis nukkuun, ettei olis taas töissä koomassa, kuten tänään.\n01 Elo 2011, 23:38\nKiva kun Sub näyttää tämän.\n01 Elo 2011, 23:34\nVaro vaan Hurrican ettet joudu tolla innokkaalla asenteellasi jäämään vuodeksi. ;) Mä en oo ikinä oikein innostunu joukkuepeleistä, oon niissä sitäpaitsi huono, tyyliin jalkapallossa ja jääkiekossa. :( Eli varmaan lenkillä ja salilla mä sielläkin kävisin ylhäisessä yksinäisyydessäni. Mut kirjottele ...\n30 Heinä 2011, 17:49\nNo kyl mä ainakin luen ihan mielenkiinnosta. Sul on niin hyvä asennekin. Mutta alokas Hurrican, vastaapa pariin kysymykseen. -Miten ruokavammmaset on huomioitu intissä ts. Onko siellä gluteeniton-, kasvis-. laktoositon ja ehkä maidotonkin vaihtoehto aina tarjolla? Onko siellä ylipäätään tarjolla pal...\n28 Heinä 2011, 21:30\nPitäisköhän munkin tehän joku tollanen jako eri lihasryhmiin... Mut voi olla, että salilla käymisestä tulis sitten mulle liian suorituskeskeistä. Toisaalta tuloksethan varmasti parantuis, kun olis vähän ns. ammattimaisempi. Mä oon kuitenkin, ainakin toistaiseksi, tällanen harrastelija puuhastelija k...\n26 Heinä 2011, 16:51\nMitenköhän haitallista/ei-suotavaa on liikkua, jos lihakset on tosi kipeinä edellisen treenin jäljiltä? :mitvit: Päätin kuitenkin jättää tämän päivän jumpat väliin, kun etenkin reidet ovat edelleen ihan sairaan kipeinä sunnuntaisen bodypumpin jäljiltä. Voi olla, ettei eilinen spinning auttanut asia...\n24 Heinä 2011, 20:33\nAmy pääs yllättävän pitkälle, kun ottaa huomioon, että hän julkaisi vain 2 albumia. En kyllä itse ikinä ymmärtänyt hänen musiikillista suuruuttaan. Ehkä julkisuus ei vaan sovi kaikille. Mutta silloin ihmisen pitäis kyllä itse yrittää tajuta palata perusasioiden äärellä, eikä hakea lohtua huumausaine...\n21 Heinä 2011, 10:45\nMä juoksin eilen ittekseni puolimaratonin (21km) ekaa kertaa elämässäni ja olo on mitä mahtavin! :tapu: Mun unelma olis juosta maraton joku kaunis päivä. :ihana: Tällä hetkellä mun juoksukunto ei siihen riitä ja toi pääsykokeeseen lukeminen saa toimia mun kevään maratonina. Oon nyt käyny sellasia 8...\n20 Heinä 2011, 04:01\n17 Heinä 2011, 05:31\nEn ole ostanut suomalaista levyä 4 vuoteen, josko se Nightwishin uusin tulis pian...\n16 Heinä 2011, 19:09\n^Oho, näyttäis olevan Hurricanin syy.\n16 Heinä 2011, 17:36\nHurrican kirjoitti: Tänään päästiin käsiksi rynkkyihin. Oli kivaa. Muutenkin alkaa viihtymään.\nSulla on aina mukavan positiivinen asenne! Itse kun olen tällainen kyynisyyteen taipuvainen...\n16 Heinä 2011, 17:19\nAancon kirjoitti: Tästä keskustelusta tuli mieleen, että saako totaalikieltäytyjät rikosrekisterin?\nEi onneksi sentään.\n16 Heinä 2011, 17:06\nOlen minä tavannut monta ihmistä, jotka ei ole käynyt inttiä. Tuo oli kyllä varsin pienestä otoksesta tehty provokaatio. Niin ehkä minun pitäisi mennä käymään vierailulla jossain sivaripaikassa. Onko niillä avoimia ovia, kuten armeijassa?\n16 Heinä 2011, 05:18\n^No en mä nyt tiedä, onko siinä mitään ihailtavaa sinänsä. En halua provosoida, mutta kyllähän armeijan käymättömät miehet on usein jollain tavalla yhteiskunnan ulkopuolelle jääneitä tavalla tai toisella. Monilla on päihdeongelmia ja joillakin ideologiansa, mutta kyllä sieltä taustalta usein löytyy ...\n16 Heinä 2011, 01:55\nMikä idea tossa kumartamisessakin oikein on? Eikö se kenenkään muun mielestä ole jotenkin alentavaa kumartaa ihmiselle, joka ei sitä edes oikeastaan ole millään tavalla ansainnut. Tai siis kyllä mä mieluummin kumartaisin, vaikka jotain professoria jossain yliopistolla, mutta onneks sitäkään ei tarvi...\n15 Heinä 2011, 17:29\nHurrican kirjoitti: lenkki peruuntui sateen takia\nAi armeijamiehet onkin tehty sokerista...\n15 Heinä 2011, 14:57\n^Ei seksuaalista suuntautumista nykyään kysytäkään, mutta psyykkisistä syistä voi saada vapautuksen ja tuollaisella tarinalla luokkalaiseni lukiossa sen ainakin kertoi saaneen. En näe mitään syytä, miksi hän olisi valehdellut.\n14 Heinä 2011, 23:42\nNiin ja tuli vaan tästä http://www.iltalehti.fi/uutiset/2011071 ... 2_uu.shtml uutisesta mieleen, että voinko mä vuokrata jonkun luksuslukaalin just vähän ennen kuin meen asepalvelukseen, niin ne sit maksaa sen ylläpidon ja voin aina lomilla mennä sinne?


Pieni sorvi ja jyrsin? | sivu 3 | Overdrive.fi\nPaperitehtaalla oli tämän tyylinen, hieman eri tavalla oli pala muistaakseni kiinnitetty.\nTässä versiossa enemmän tilaa kuin tuollaisessa kaaressa. Ja tukevampikin varmasti.\nTänäpäivänä kannattavuuden puoleen on vaihtoehtoja. Itse olen haalinut laakerikuulia joilla prässäilen ja teen pullmaxiin työkaluja. Joskus teetin cnc;lläkin.\nToki itse lasken omalle tunnille arvon, yrittäjä kun olen.\nToki pitäisi sorvaamista harjoitella ettei pääsis kokonaan unohtumaan..\nEi sillä tän päivän hätä ole, jossain vaiheessa kevväämmällä sitten\nEli putken sisälle tulee se kuula ja laipalla kiinni kuulan akselista\nHyvin samanlainen ratkaisu kuin jenkkien kuula fifthwheel, ite asiassa siitä sain ideankin\nPari tonnia sivuttaista kuormaa ja pitkittäistä varmaan samanverran, akseliahan siihen ei mee varmaan kuin 15cm jos tekee puolipallon siitä päästä, sitäkään ei ole pakko sorvata koko paksusta jöötistä\nJos on 8cm pätkä 800mm akselia siitä tekee pallon, johon keskelle 55->50mm kartio ja siihen sorvaa 55mm akselin joka migillä kiinni\nToisaalta kun tota pallosorvia katteli, niin liekköhän se vaikeeta itekkään ois tehdä\nJokin pyörittämään ja rälläkälle sopiva tuki jonka keskipiste on siinä kappaleen alla\nja kourallinen hiomalaikkoja\nMulla on saman kokoluokan sorvi ollu jo 14 vuotta takuulla jo kuolettanu hintansa tehty paljon kaikenlaista itelle ja kavereille ja saa tehtyä tarkkojakin töitä on vaan tekijästä kiinni\nJos laakerikuulia tarvii niin meillä on hyllyssä Normaalia terästä olevia karkaistuja tarkkuushiottuja laakerikuulia sekä samat aisi 420 materiaalina.\n100mm taitaa olla suurin mitä löytyy heti, yleisimpiä on tuhansia tai enemmänkin eli tuonne 40mm saakka,..... isoja vähemmän.\nMilliset rod ends (Male ja Female. LH ja RH) ja aika paljon tuumamittaisia. Näitä otimme juuri hyllyyn haponkestävänä (teflon pinnoite kulutuspinnassa), jos semmoisille tarvetta rakentelussa.\nE-mail alhaalla, josta voi kysellä.\nNiitä on tukevqampiakin malleja.Tuo on muovin kanssa ok\nJaha täällä olikin jo vastattu tää postaus on aiheeton\nKyllä tuolla nyt syntyy pallo mutta aika letku se on. Että jos tota hommaa tekee teräkseen niin käytännössä toi Remmivedon videossa esiintyvä malli on tehtävä.\nTavallista terästä ei nurkista nyt löytynyt mutta ainakin Moc 410:iin meno ei päätä huimannut. 6082 alumiini menee kyllä hyvin:\n4d sedan, 10.1.2017\nei nyt ihan ilmainen mutta saa kaupasta\nTohon ei saa sitä laippaa pultin puolelle kuulankaulaan ja ruottissa moiset maksaa marketeissa 10-20e, kuten suomalaisen standardin vetokuulat suomessa, vaan matkallisesti on pirun pitkä keski ruottissa käydä\nMulla ei ruotti taitu niin paljoa, et sais kysyttyä paljonko se kuulan kaula on paksu ja lähettääkö ne moista pallukkaa suomeen\nNikuzai, ymmärsinkö oikein, tarvetta 80mm kuullalle jossa 50mm varsi?\nKuinka pitkä varsi, ja täytyykö sen päässä olla joku laippa, vai onko se tarkoitus hitsata siihen varteen?\nHetken kun saa toimitusaikaa niin eiköhän sellainen synny...\n4d sedan, 12.1.2017\nPistä Nikuzai amiskan koneistuspuolelle tilaus vetämään,ei saata olla nopein mutta jos kiire ei ole.Siellä nimittäin on yks harjoitustehtävä,jossa pitää koodata vetokoukun nuppi.Tai no en tiiä toki onko sitä samaa tehtävää kaikilla,mutta meillä oli ainakin.On mulla se toimiva koodikin jossain piilossa jemman vieressä.\nJos se ois jo tehtynä niin siihen ei tarviis ku vähän muutella koodia ja poks,niitä tulis vaikka kymmenen saman päivän aikana.Jännää tuo cnc-homma kun ensimmäisessä kappaleessa voi mennä vaikka neljä tuntia ja toinen kappale tuleekin jo sitten kymmenessä minuutissa.\nTai sitten työllistät kanssaharrastajaa ja annat 4d sedanin tehdä.Mutta tekis mieli melkein itsekkin kokeilla miten toi amiskan systeemi toimii ja paljonko maksaa...pitää varmaan keksiä joku juttu minkä vois teettää.\ntekis mieli melkein itsekkin kokeilla miten toi amiskan systeemi toimii\nOmakohtaisella kokemuksella on toiminut huonosti, kerrattain kyselin sirkelin halkaisuruuvin saatavuutta, tuntui että onnistuu ja ovat tehneet ja on hyvä harjoitustyö, no meni koko lukukausi ja opettaja viimeisellä viikolla pyöritteli ite sen.\nToinen case oli kun tartti sytkärin kokoista palaa 10mm peltistä 20kpl vesileikattuna mallin mukaisesti muotoon, nämäkin valmistuivat mutta myöhässä kun tarve jo oli osittain ohi.\nmuuta nippelin tekoa kun on kyselty niin yleensä ei kerkeä tai ei ole sopivaa ryhmää tekemään.\nTäällä pohjanmaalla kaveri teetti amiksessa alumiinipalikoita joiden olis pitäny sopia toisiinsa suht tarkasti opettaja oli kehunu että kyllä pojat tekee satasen tarkkuudella lopputulos oli ettei ollu osunu oikeen samalle millillekkään Olis varmaan tullu hyviäkin jos yks pätevä oppilas olis saanu yksin tehdä\nJoo,ei siinä kiirus saa olla Kattelin vähä itekkin kun siellä olin että ei oo kauhee paniikki noiden töiden kanssa.Sattaa vaikka olla unohtunu johonkin pöytälaatikkoon,eikä oo aloitettukaan.\nSit on vielä se että ne pätevimmät varmaan saiskin sen homman tehtyä ja mitoilleen,mut ne vähä heikommat yksilöt ei ikänään.Ja uniikkikappaletta ehkä en veis.Kallishan toi ei voi olla,mitä tuli maksamaan noi teidän jutut?\neipä ole olleet kalliita, materiaalihinnan ovat perineet, joskus ei sitäkään.\nEi noi kaverin osatkaan maksanu töiden osalta muistaakseni mitään mutta hyvää alumiinilankkua meni hukkaan varmaan 50e arvosta\nKuulan koko ei ole niin merkityksellinen, kun sen vastakappale pitää kuitenkin tehdä\nEli koko homma on putki jonka sisämitta on kuula +5mm ja sen päähän laippa jossa reikä, kuula pudotetaan siitä reiästä läpi akseli edellä ja pultataan kiinni kohteeseen\nJa siihen putkeen sitten todennäköisesti hitsataan sakkeli, jolla sen saa kiinnitettyä eri kohteisiin\nEli jos kuula ois sen 80mm niin 85;nen putki jonka päähän laippa jossa 70mm reikä ja kuulassa 50mm akseli\nSalamyhkäisyys johtuu siitä etten tahdo kertoa muille mun ite keksimää ideaa\nNiijjoo varmaan kestävyyden pitäis olla joitain tonneja, mitä enemmän sen parempi ja molemmissa nostossa ja sivuttais rasitteessa kuten vetokoukussa\nKuulalle on kohteessa 50mm reikä johon tulee sivusta tappi\nSiitä saa tarkemmat mitat, kun on ajankohtainen\nMutta sitten se hinta ois tärkein ennen aloittamista, kun tosiaan ruotsista saa sitä niiden isoa vetokuulaa 2-30euroa, eli nolla perään ei ole budjetissa mitenkään\nNiijja toteutus saa olla jämäraudoista, ei tartte 100mm akselista etsiä sisältä sitä kuulaa\nJos sen ruotsista saa vaikka 50 kuluineen ota sieltä. Täällä kun alkaa ajeleen ja aihiota etsimään se 50 valuu maantielle. Sulla on putki jonka sisämitta 85 mm ulkomitasta ei tietoa eikä pituudesta. Sitten on 80 mm pallo josta jatkuu d 50mm akselinpätkä jolta puuttuu pituus. Sitten on laippa jossa on reikä? jotta pallo menee laipasta läpi pitää olla 80 mm reikä muut laipan mitat onkin täysin mysteeri.\nKyllä se mittapiirustuksen vaatii tai paremman selvityksen\nTehäähän tollasia kossupullolla tai kahella, jos oikee alkaa kyselee...\nEli tollasta hakusessa\nNo joo ei mun mielikuvitus riittäny hahmottamaan tuota noin. Aihiot hakuun vain niin tekijöitä tuntuu olevan.


Sillanrakentajan täydentyminen ja uuden jakson alku\nTuskinpa Sillanrakentajan aaltojakson päättävälle kosmiselle positiolle voisi osua voimallisempaa päivämäärää kuin 22.11. Siihen ikään kuin tiivistyy sitä viisautta ja mestaruuden valoa, jota matkalla yli maailmoja yhdistävien siltojen on saattanut kokea ja tallentaa niin ajatuksiin kuin tunteisiin. Kuluvan jakson opetus on voinut kohdistua etenkin siihen, kuinka epävarmuuksista ja peloista huolimatta on kyennyt tekemään itsenäisiä aloitteita, lähtemään liikkeelle ja antaa luopumisen kulttuurille mahdollisuuksia toimia oman elämän uudistajana.\nLäsnä olemisen sietäminen tässä aaltojakson vaiheessa alkaa olla ajankohtaista. Asioiden painopisteitä ei siis suuremmin kannata lähteä enää muuttamaan, vaan nyt vedetään yhteen saatuja kokemuksia ja tehdään huomiota ympäröivän maailman tilasta. Eli kuinka se heijastuu sinuun ja sinä siihen?\nKosmisen soinnun asemassa kuitenkin kerätään jo voimia uusia aikomuksia varten. Sysäysvoimaa kohti tulevaa on itse asiassa koottu jo muutaman päivän ajan, sillä aaltojaksot kasvavat toisiinsa kiinni kuin meren aallot, ollen lopulta yhdestä taustavoimasta dynaamisesti esiin kasvavia voiman eri ilmentymiä, joihin kuitenkin sisällön luomme itse.\nSeuraavaa aaltojaksoa edustava Magneettinen Myrsky on jo heräämässä omaan voimaansa. Tunne pysyvyydestä voi tuntua entistä epävarmalta, vaikka käytännön tasolla kaikki näyttäisi olevan entisellään. Voimistuva mielen levottomuus voi olla merkki keskeneräisten asioiden tarpeesta tulla loppuun saatetuksi. Siksi ne myös rekisteröityvät nyt tavallista helpommin.\nMyrskyn aaltojakso on laittamassa liikkeelle muutoksia jotka ovat odottaneet vuoroaan. On oikea hetki alkaa viedä asioita päätökseen ja vapauttaa niihin sitoutuneita energioita parantamiseen ja parantumiseen yhdistyviin toimintoihin. Myrsky on voimallinen parantaja merkki erityisesti henkisellä aspektillaan. Sen puhdistava voima on intensiivistä, vaikka sitä ei välttämättä aina ole helppo tunnistaa tai nimetä. Se voi kuitenkin palkita yllättävän avokätisesti. Milloinkaan ilma ei ole niin raikas ja helppo hengittää, kuin myrskyn jälkeen. Elämänvoimaa on purkautumassa uusiin alkuihin.


Katkeran suloinen Veriappelsiinikakku | Annin Uunissa\nTänäänkin koti tuoksuu appelsiineilta, veriappelsiineilta, joiden paras sesonki on juuri nyt. Fantastinen veriappelsiinin tuoksu ja kaunis ulkonäkö on inspiroinut minua viime viikolla ja meillä on syöty veriappelsiineja hyvin erilaisissa muodoissa. Myös te inspiroiduitte kandeeratuista veriappelsiinirenkaista, sain nimittäin paljon positiivista palautetta tuosta reseptistä ja moni teistä on jo kokeillut sitä! Ihan parasta. No mihin käytin lopulta renkaat? Tai sen ihanan appelsiinisiirapin, minkä säästin varta vasten? No tähän kakkuun tietenkin (taisin vihjata siitä jo) ja lupaan tämä kakku on katkeran suloinen, makea sekä vastustamaton.\nLeivoin katkeran suloisen veriappelsiinikakun pohjaksi paljon suosiota saaneen mehevän vaalean vaniljakakkupohjan, kostutin pohjat makean kirkerällä appelsiinisiirapilla, vatkasin sitruunamoussen kakun väliin (oikaisin ja käytin hyydykejauhetta), lopuksi vatkasin ja levitin kakun päälle kuohkean kreemin, jonka maustoin vadelmalla. Makujen yhdistelmä on täydellinen: veriappelsiini, sitruuna ja vadelma. Kakun väliin voisi halutessaan lisätä myös tuoreita vadelmia tai veriappelsiinia, mutta se toimii näin yksinkertaisena myös loistavasti. Jaan tuon vadelmakreemin ohjeen teille ihan muutaman päivän sisällä. Se on yksinkertainen voikreemi, jonka maustoin pakastekuivatulla vadelmajauheella.\nIhanat pursotukset kakun päälle on tehty uudella isolla kruunutyllallani ja pursotuksien päällä on, mitä muitakaan kuin Lakridsin vadelmakuulia. Nuo Lakridsin kuulat ovat täydellisiä koristeita. Siitä ei pääse mihinkään. On vaan hyvin hankalaa säästellä niitä kakkuihin, koska ne ovat pelkästään jo niin herkullisia!\nJos päätät kokeilla kandeerattuja appelsiineja tai tätä kakkua jaa kuvasi myös Instagramissa #anninuunissa! Olisi ihana nähdä teidän versioita!\nKakun riittoisuus: noin 8-10 hlö\nKakkupohja (15 cm):\nKakkupohjana kakussa on vaniljainen kakkupohja, jonka ohjeen löydät tästä.\nSitruunamousse (kahteen väliin):\nKoristeet ja kostutus:\nKandeeratut appelsiinit & appelsiinisiirappi\nVadelmakreemin ohjeen löydät tästä.\n(Voit käyttää voikreemiä, marenkikreemiä tai valkosuklaakreemiä myös kuorrutukseen).\nKostuta appelsiinisiirapilla ja lisää puolet moussesta pohjakerroksen päälle.\nToista sama seuraavaan kerrokseen, kostuta vielä päällimmäinen kerros ja laita kakku tekeytymään jääkaappiin (mielellään yön yli).\nKuorruta kakku vadelmakreemillä palettiveistä ja raappaa apuna käyttäen (2 kerrosta – koveta ensimmäinen kerros käyttämällä kakku jääkaapissa ja levitä päälle toinen kerros.)\nPursota kreemiä isolla kruunutyllalla kakun päälle. Asettele pyöreät kuulat pursotuksen päälle.\nLopuksi koristele kandeeratuilla appelsiineilla.\nLisää kreemikakkuja löydät täältä.\nEdellinen artikkeli: « Kandeeratut Appelsiinit\nSeuraava artikkeli: Ihana Vadelmakreemi (myös vegaanisena) »\nIhanan oloinen kakku! Mulle tuli eilen kuitenkin yhtä kakkua tehdessä ongelmia marenkivoikreemin kanssa, enkä ymmärrä mistähän se voisi johtua. Levitin ensin kakkuun ns ”murukerroksen” kreemiä ja laitoin hetkeksi jääkaappiin kovettumaan. Hetken päästä jatkoin kuorruttamista, mutta ihan kun kakku olisi alkanut hylkimään koko kreemiä, eikä se siis pysynyt lainkaan kakun päällä ja oli todella hankalaa levittää. 😀 Missä vika ja mitä tein väärin..?\nKiitos kommentistasi ja kehuista 🙂\nNyt on vaikea suoraan sanoa mistä johtuu marenkikreemin käyttäytyminen noin. Millä reseptillä teit? Oliko kreemi huoneenlämpöistä ja muuten helposti levittyvää? Entä mitä rasvaa käytit ja oliko kakku tekeytynyt jääkaapissa ennen levitystä eli oli viileä? Käytitkö palettiveistä?\nMiten voi saada noin tasaiset kerrokset kakkuun. 😀 Tosi hieno tuo sun marmorikuvioinen kakkualunen! 🙂\nHaha kuules jo jollekin toiselle vastasin Instagramissa, että tasaisia kakkukerroksia harjoitellaan edelleen 😉 Nämä asiat on tärkeitä:\n– kiinteä (ei höttöinen) kakkupohja\n– huolellinen leikkaus veitsellä ja pyörivää kakkualustaa apuna käyttäen\n– täytteiden tarkka mittaus, että kumpaankin kerrokseen tulee täytettä yhtä paljon\n– niin ja hikeä ja hermoja 😀\nJa alusta on joululahja – toivottu sellainen! Tykkään itsekin!\nIhana ? kerroksetkin on ihan täydelliset ? hyvää lähestyvää ystävänpäivää! ❤\nKiitos Kakkumonsteri 🙂 Oikein ihanaa tulevaa ystävänpäivää myös sinulle! <3\nMulla ois tarkotus tehdä tämä kakku pienelle porukalle vapuksi. Aion leipoa pohjan 13 cm halkaisijalta olevaan vuokaan. Kuinka paljon pohjan ja täytteiden ohjeita tulisi pienentää, jotta niitä olisi sopivasti tuon kokoiseen kakkuun? 🙂 Oli tarkoitus siis leipoa juurikin tuo sama pohja, minkä itse olet tähän kakkuun tehnyt.\nNiin ja tämä kakku näyttäää aivan täydelliseltä! Pakko siis päästä testaamaan 🙂\nKiva kun ihastuit tähän kakkuun <3 Se oli kyllä ihanan raikasta! En lähtisi muuttamaan kakkureseptiä parin sentin vuoan takia kun tuo 15cm vuokakin oon jo aika pieni.Lue huolella vinkit kakkupohjaan. Monella on ollut paiston kanssa ongelmia. Jos teet sitruunamoussen itse niin tee linkitetyn moussen ohje jakamalla se kolmeen osaan ja vadelmakreemin voit jakaa kahteen osaan 🙂 Mukavaa leipomista!\nTällä mennään, kiitos avusta! ☺ pitää sitten tulla kertomaan miten onnistui!\nMahtavaa! Iloista leivontaa! 🙂\nKiitos! Kakku on nyt leivottu 🙂 Kuvaa löytyy instagramista. Tägäsin sut siihen jos haluat käydä kurkkaamassa! Kiitos paljon vielä vinkeistä 🙂 Kaikkea tuli juuri oikea määrä!\nHei Hanna, mahtavaa, että kakku onnistui 🙂 Ei kestä kiittää. En löytänyt kakkusi kuvaa. Kerrotko nimimerkkisi, jos käyn kurkkaamassa 🙂 Herkullista vappua!\nNimimerkillä @hannapalosaari löytyy 🙂 johtui muuten varmaan profiilin asetuksista. Nyt pitäisi päästä kurkkaamaan! Sitä samaa sinulle, vaikka vappu alkaakin olemaan jo loppusuoralla!\nNyt näkyi löytyi kuva. Tosi mahtava, upea tosinto <3\nKiitos paljon! ? Merkkaa ammattilaisen ja myös mun idolin sanomana tosi paljon❤\nVoi ei idoli <3 Kiitos ihanasti sanottu! 🙂 Ja hei olen myös ihan itse oppinut kotileipuri ilman koulutusta. Uskon, että jokainen pystyy leipomaan kauniita kakkuja opettelemalla! 🙂 Aurinkoista viikkoa sinulle Hanna!


Scanlang :: Matkailutekstien kääntämisestä\nYökerho ja kaksi ravintolaa eli miksi matkailutekstien kääntäminen ei sittenkään ole niin helppoa\nKaikilla vähääkään ulkomaille matkustaneilla lienee ainakin jonkinlaisia kokemuksia matkailuteksteistä: hotellien mainokset, ravintoloiden ruokalistat, hintaluettelot ja vastaavat taitavat olla ensimmäisiä tekstejä, joita kieltä opiskellut saa itsenäisesti paikan päällä tavailla. Sanakirjan avulla saadaankin yleensä jotain selvää, ja ilo on suuri, kun huomaa, että kielikurssilla aherruksesta on ollut hyötyä. Ne, jotka osaavat puhua vierasta kieltä sujuvammin, voivat myös joutua tilanteeseen, jossa he saavat kertoa ulkomaalaiselle, mitä suomenkielisessä tekstissä sanotaan, ja yleensä viesti menee ainakin jollain tavoin perille. Näin ollen matkailualan yrittäjä on usein taipuvainen antamaan vaikkapa nettisivujensa käännöksen saksasta laudaturin kirjoittaneelle veljenpojalle tai vuoden jenkeissä vaihto-oppilaana olleelle naapurin tytölle. Helpoilta tuntuvat matkailualan tekstit ovat kuitenkin täynnä sudenkuoppia – seuraavassa käsittelen kolmea sellaista ja selvitän samalla, miksi ammattilaistekstit kannattaa kuitenkin antaa kielen ammattilaisen käännettäväksi. Esimerkkini pohjautuvat saksaan, mutta sama voi kyllä soveltaa periaatteessa kaikkiin kieliin.\nUsein ajatellaan, että kääntämiseen riittää, kun hallitsee kieliopin ja omistaa hyvän sanakirjan. Mutta jos eväät rajoittuvat näihin kahteen, tuloskin on sen mukainen eli käännös, joka näyttää, haisee ja maistuu paperilta eikä elävältä kieleltä. Sen, että sanakirjassa on puutteita, tietää jo melko aloittelevakin kielenopiskelija, mutta sen tietäminen, milloin sanakirjan vastineeseen voi luottaa ja milloin ei, vaatii jo kielitaitoa. Paraskaan sanakirja ei voi kattaa kielen koko sanavarastoa, sillä uusia sanoja syntyy jatkuvasti lisää ja sanojen merkitys voi muuttua. Suomen kielen luonteeseen kuuluu myös, että yhdyssanoja voidaan muodostaa lähes mistä tahansa. Muissakin kielissä on yhdyssanoja, mutta yhdyssanojen muodostaminen ei aina toimi ihan samalla tavalla. Yhdyssanan osien korvaaminen kohdekielisillä vastaavuuksilla voi siten mennä nappiin, mutta yhtä hyvin myös metsään – jalka+pallo on kyllä saksaksi Fußball, mutta aika+taulu ei ole Zeittafel (vaan Zeitplan eli ”aikasuunnitelma”).\nLisäksi on sanoja, jotka periaatteessa voidaan kyllä muodostaa samalla tavalla kuin Fußball, mutta joita vain ei käytetä kohdekielessä. Kuuluisa esimerkki tästä on suomen petipaikka, jonka käännökseksi tuntuisi sopivan Bettplatz. Varmuuden vuoksi pistetään sana vielä Googleen, ja hups – yli 10 000 tärppiä antaa aloittelijalle vaikutelman, että sehän se sana oli. Mutta vähin, mitä asiaa oikeasti ymmärtävä tässä tilanteessa tekee, on näiden tärppien tutkiminen – ja tällöin paljastuu, että Bettplatz tarkoittaakin eri asiaa eli sanan mukaisesti sängyn paikkaa: Esimerkiksi feng shui -teksteissä painotetaan, miten tärkeää on, että Bettplatz on oikea. Mutta voiko Bettplatzin merkitys silti kattaa myös petipaikan? Google-haun hallitseva osaa rajoittaa tekstien kirjoa ja pistää uusiksi hakusanoiksi Bettplatz Hotel. Tällöin paljastuu, että suurin osa matkailualan teksteistä, joissa Bettplatzia on käytetty samalla tavalla kuin petipaikkaa, on muualta kuin kohdekieliseltä alueelta – ja viimeistään tällöin pitäisi varoituskellojen alkaa kilistä: Bettplatz ei kerta kaikkiaan ole oikea sana, vaan ”Das Hotel hat 140 Bettplätze” tarkoittaisi natiiville lähinnä sitä, että hotellissa on tilaa 140 sängylle - se, ovatko sängyt valmiina vai onko asiakkaan tuotava ne tullessaan, jää avoimeksi… Mutta mikä sitten on petipaikka saksaksi? Sanakirjatkaan eivät tunne sitä. Tällöin on palautettava mieleen kääntämisen peruslähtökohta: asia sanotaan siten, kuin se sanottaisiin, jos se olisi kirjoitettu kohdekielellä. Se tarkoittaa siis, että tässä kysytään kielitaitoa: mitä saksalaisessa hotellissa sanottaisiin tässä yhteydessä. Huolellinen kääntäjä katsoo myös hotellien nettisivuja ja huomaa, että asia ei ole mitenkään helppo. Saksassa kun koko lause muotoiltaisiin vähän eri tavalla, vaikkapa tyyliin ”Unser Hotel bietet Unterkunft für 140 Gäste”. Kaikista yleisintä on kuitenkin ilmaista majoituskapasiteetti huoneina – tyypillisessä keskieurooppalaisessa hotellissa ei siis ole 60 petipaikkaa, vaan 30 huonetta. Kulttuurin- ja maantuntemus on erittäin olennainen osa kielitaitoa.\nEntäs sitten ravintola – mitä vikaa Restaurantissa on? Ei sinänsä mitään, suomen ravintola on usein Restaurant. Mutta ei aina. Erään suomalaisen hotellin nettisivuilla mainostettiin, että hotellissa on kaksi ravintolaa. Käännöksessä ongelmana on juuri se, että ravintoloita on kaksi: sille, että niitä on kaksi, on varmasti hyvä syy. Yleensä se on se, että toinen on vähän fiinimpi paikka ja toinen rennompi – ja tässä tullaankin siihen ongelmaan, että suomen ravintolan merkitys on laajempi kuin saksan Restaurantin. Sen huomaa jo siitä, että suomessa voidaan ihan hyvin puhua vaikkapa ruokaravintolasta (jota kukaan ei kai mene kääntämään Essrestaurantiksi, eihän?) – ravintola tarkoittaa suomessa usein ihan vaan paikkaa, jossa saa haluttaessa ruoka-annoksen pöytäänsä (erotukseksi esim. kahvilasta, jossa annos haetaan tiskiltä). Saksassa taas on useampia ravintolaa vastaavia ruokapaikkoja, joista Restaurantit ovat ensi sijaisesti kalliimpia – sellaisia, joissa on valkoiset pöytäliinat ja jonne mennään syömään hienosti, yleensä pidemmän kaavan mukaan. Huokeampia vaihtoehtoja ovat Gasthaus, Wirtshaus ja Gasthof. Jos suomalaisessa hotellissa on siis kaksi ravintolaa, kannattaa kääntäjän selvittää ensin, minkä tyyppisistä paikoista on kyse, ja valita käännös sen mukaan.\nSama suomalainen hotelli mainostaa, että ”aikuisväki voi huvitella vielä hotellin yökerhossa”. Uhhuh, nyt mennään kyllä vaarallisille vesille, jos yökerhon kääntämisessä ei olla todella tarkkoja – sillä niin sanakirjan tarjoama Nachtklub kuin englannista lainattu NightClubkin ovat viime vuosina eriytyneet tarkoittamaan nimenomaan seksipalveluja tarjoavia iltapaikkoja. Virallisesti näin ei ole, ja silloin tällöin törmää vielä myös Nachtklub-sanan alkuperäiseen merkitykseen, joka kattaa kaikenlaiset iltaviihteeseen erikoistuneet baarit. Kuitenkin jo lyhyt googlaus paljastaa, että useimpien Nachtklubien ensisijaisesti tarjoamat palvelut eivät nykyään todellakaan ole sitä, mitä suomalaisen yökerhon vieras odottaa saavansa. Nachtklub-huvitusten mainostaminen saattaa houkutella paikalle aivan toisenlaista yleisöä kuin mitä koko perheen hotellissa oli ajateltu... Itse asiassa suomalaistyyppinen yökerhoviihde kevyen musiikin viihde-esiintyjine ja kravattipakkoineen on saksankielisissä maissa aika harvinaista. Parhaiten merkityksen tavoittaa ehkä Musikbar tai sitten vain Klub.


Sinulle myönnetään 2 000 € joustoluotto. Nostat siitä 200 €, jolloin sinulla on käytettävissä vielä 1 800 €. Teet myöhemmin vielä toisen 400 € noston, jolloin sinulla on käytettävissä vielä 1 400 €. Saat ensimmäisen laskun joustoluoton takaisinmaksusta. Laskun summa on 100 €. Maksat laskun, jolloin sinulla on nostettavissa taas 1 500 €.


Kommentti: Totuus Madonnasta | YleX | yle.fi\nMadonna epävireinen laulu herätti hämmennystä Euroviisuissa. promokuva Kuva: Promokuva Madonna\nJulkaistu 22.05.2019 - 13:44 . Päivitetty 22.05.2019 - 13:44\nMadonnan esiintyminen Euroviisuissa oli kamalaa ja epävireistä kuunneltavaa. Totuus on, ettei Madonna ole erityinen lahjakkuus laulajana, mutta se ei ole koskaan haitannut, kirjoittaa YleX:n musiikkitoimittaja Markku Haavisto.\nOivoi ja ai kauheeta. Siinä ovat päällimmäiset reaktiot Madonnan lauantaisen Euroviisu-esiintymisen jälkeen.\nLaulaja ei juurikaan osunut nuotteihin töpötellessään portaita alas munkkikuoron säestämänä. Like a Prayer -hitin tunnisti lähinnä tutuista sanoista, ei mieleenpainuneista sävelistä.\nEdes pienoinen provokaatio ei pelastanut esitystä. Kahden tanssijan selkämyksistä paljastui Israelin ja Palestiinan liput, kun he käsi kädessä kävelivät portaita ylös. Se oli viittaus maiden väliseen pitkäaikaiseen aluekiistaan ja poliittisena kannanottona rikkoi Euroviisujen järjestysääntöjä. Suurimmaksi puheenaiheeksi nousi kuitenkin Madonnan epävire.\nKenties monitorointi oli pielessä tai autotunea ei käytetty. Ehkä Madonnalla oli nuha tai keväinen siitepölyallergia. Kamalalta se joka tapauksessa kuulosti.\nYleisö rakastaa sitä, kun iso tähti mokaa. Ikään kuin silloin paljastuisi suuri huijaus, hahaa ilman ääntä korjaavaa ohjelmaa Madonna ei olekaan mitään. Madonna ei osaakaan laulaa! Ihailu hänen ympärillään perustuukin teknologialla luotuun kulissiin. Onko tässä totuus?\nNo ei se nyt ihan näin mene.\nEpävireinen esiintyminen oli harmillista, sillä Madonna on aiemmin onnistunut paremmin myös Like a Prayerin laulamisessa. Laulaminen on kuitenkin suoritus, joka ei aina onnistu, vaikka yleisö sekä laulaja niin toivoisivat.\nVaikka olosuhteet olisivat erinomaiset ja valmistautuminen mennyt paremmin kuin koskaan, suoritus voi silti epäonnistua. Kysykää vaikka suomalaisilta yleisurheilijoilta arvokisojen jälkeen.\nSuurten artistien salaisuuden ei tarvitse aina olla heidän laulutaitonsa.\nPituushyppääjä voi koko elämänsä harjoitella lankulta ponnistamista, mutta tosipaikan tullen hän saattaa kilpailussa astua kolmesti yli ja karsiutua jatkosta. Samoin laulaja voi epäonnistua esityksessään täydellisesti.\nVaikka hänet tunnettaisiin erityisesti vireestä ja mahtavasta soundista.\nMaailmassa on tuskin poptähteä, josta ei löytyisi videota Youtubesta, jossa hänen äänensä hajoaa palasiksi kesken korkeimman ja kovimman nuotin. Sellainen taltio on olemassa niin Siasta kuin Freddie Mercurystakin.\nLaulaja ja näyttelijä Idina Menzel esittää yhden 2010-luvun tunnetuimmista Disney-balladeista. Hän esitti Frozen-elokuvasta tutun Let It Go -kappaleen uudenvuodenjuhlissa, mutta laulun viimeinen voimakas ylänuotti jäi kauas kohteestaan. Uljaan loppurevittelyn sijaan ilmoille kajahti epämääräinen parkaisu.\nHäpeämisen sijaan Menzel kommentoi, että 2,5-tuntisessa musikaalissa on noin kolme miljoonaa nuottia. Kaikkiin hän ei voi aina osua.\nEpäonnistuminen ei tarkoita, että yleisöä olisi huijattu. Laulaja osaa silti laulaa ja pituushyppääjä osaa silti lankulta ponkaista metrien päähän hiekkakuoppaan.\nOmalle kanavallaan Madonna kuitenkin julkaisi lauantaisesta esityksestään version, jota on jälkikäteen korjattu ja ehostettu. Siinä laulu kuulostaakin yllättävän hyvältä.\nHaluan herättää ajatuksia, provosoida ja olla poliittinen.― Madonna\nEsityksen korjaaminen jälkikäteen on ymmärrettävää. Epävireinen laulu on surkeaa ja vie huomion Madonnan pääpointilta: hänellä on maine nimenomaan viihdyttäjänä ja provokaattorina. Suurten artistien salaisuuden ei tarvitse aina olla heidän laulutaitonsa.\nMadonnaa ei ole koskaan kehuttu virtuoosimaisista laulusuorituksista. Hän on artisti ja esiintyjä, jonka vaikuttavuus perustuu muihin asioihin kuin vahvaan lauluääneen.\nTähti on itsekin todennut Truth or Dare -dokumentissa, ettei ole paras laulaja tai tanssija.\n– Haluan herättää ajatuksia, provosoida ja olla poliittinen, Madonna sanoo dokumentissa.\nSiksi Euroviisu-esityksen tärkein kritiikki ei ole vireessä, vaan provokaatiossa ja polittisuudessa. Pienet liput tanssijoiden selissä ja ponneton monologi olivat laiskaa piikittelyä tunnetulta shokeeraajalta.\nVaikka laulu olikin epävireessä, olisipa Madonna ollut muilta osin terässä.


Juurihoito Lumparland hammaslääkäri Lumparland suuhygienisti Lumparland hampaiden valkaisu\nSuun terveys on tärkeä osa ihmisen terveyttä – hammaslääkäri Lumparland suuhygienisti Lumparland\nSuun terveyden hoito ja hyvä suuhygienia – hammaslääkäri Lumparland suuhygienisti\nLumparland – kunnallinen ja yksityinen suun ja hampaiden hoito – hammaslääkäri Lumparland suuhygienisti Lumparland\nSuomessa (esim. paikkakunnalla Lumparland) saa suun ja hampaiden hoitoa sekä kunnallisista että yksityisistä hammashoitoloista.\nHammaslääkäri Lumparland / suuhygienisti Lumparland\nHammaslääkäri Lumparland / suuhygienisti Lumparland? Löydä asiakkaat. Ota heti yhteyttä mainostaaksesi hammaslääkäripalvelujasi Juurihoito-sivustolla.\nSuuhygienisti Lumparland hammaslääkäri Lumparland hampaiden valkaisu\nhammaslääkäri Lumparland – suuhygienisti Lumparland hinta – hampaiden valkaisu Lumparland – yksityinen hammashoitola Lumparland – kunnallinen hammashoitola Lumparland – suun terveys – hampaat – juurihoito hinta – hammassärky – hammaskivi – hammaskoru – suun terveyden hoito – viisaudenhampaan poisto Lumparland – hammaslääkäri Lumparland hinta – hammashoito hinta\nLumparland on Suomen kunta, joka sijaitsee Ahvenanmaan maakunnassa. Lumparlandin asukasluku on 396 (31. elokuuta 2017) ja pinta-ala 87,04 km² (1. tammikuuta 2017), josta 36,35 km² on maata, 0,04 km² sisävesiä ja loput 50,65 km² merta. Sekä asukasluvultaan että pinta-alaltaan Lumparland kuuluu Ahvenanmaan ja koko Suomen pienimpiin kuntiin. Lumparlandin naapurikunnat ovat Föglö, Jomala, Lemland, Sund ja Vårdö.\nLumparland sijaitsee Ahvenanmaan pääsaaren kaakkoispuolella. Kunta on yksikielisesti ruotsinkielinen ja 88,6 prosenttia sen asukkaista puhuu äidinkielenään ruotsia. Kunnan vaakunan suunnitteli Matts Dreijer ja se vahvistettiin vuonna 1952.\nLumparland – BingUutiset Haun tulokset\nLumparland kartta hammaslääkäri- ja suuhygienistipalvelut\nLumparland sää 7 vrk


6. Vuoden 2016 tilinpäätöksen ja konsernitilinpäätöksen, toimintakertomuksen ja tilintarkastuskertomuksen esittäminen - PDF Ilmainen lataus\nDownload "6. Vuoden 2016 tilinpäätöksen ja konsernitilinpäätöksen, toimintakertomuksen ja tilintarkastuskertomuksen esittäminen"\n1 Finnair Oyj Pörssitiedote klo Yhtiökokouskutsu Finnair Oyj:n osakkeenomistajat kutsutaan varsinaiseen yhtiökokoukseen, joka pidetään torstaina klo Messukeskus Helsingissä, Messuaukio 1, Kokoustamon sisäänkäynti. Ovet avataan ja kokoukseen ilmoittautuneiden vastaanottaminen alkaa klo Kokousta edeltää kahvitarjoilu. A. YHTIÖKOKOUKSESSA KÄSITELTÄVÄT ASIAT Yhtiökokouksessa käsitellään seuraavat asiat: 1. Kokouksen avaaminen 2. Kokouksen järjestäytyminen 3. Pöytäkirjantarkastajien ja ääntenlaskun valvojien valitseminen 4. Kokouksen laillisuuden toteaminen 5. Läsnä olevien toteaminen ja ääniluettelon vahvistaminen 6. Vuoden 2016 tilinpäätöksen ja konsernitilinpäätöksen, toimintakertomuksen ja tilintarkastuskertomuksen esittäminen - Toimitusjohtajan katsauksen esittäminen 7. Tilinpäätöksen ja konsernitilinpäätöksen vahvistaminen 8. Taseen osoittaman voiton käyttäminen ja osingonmaksusta päättäminen Hallitus ehdottaa yhtiökokoukselle, että päättyneeltä tilikaudelta vahvistetun taseen perusteella jaetaan osinkona 0,10 euroa osakkeelta. Osinko maksetaan osakkeenomistajalle, joka osingonmaksun täsmäytyspäivänä on merkittynä Euroclear Finland Oy:n pitämään yhtiön osakasluetteloon. Hallitus ehdottaa, että osinko maksetaan Vastuuvapaudesta päättäminen hallituksen jäsenille ja toimitusjohtajalle 10. Hallituksen jäsenten palkkioista päättäminen Osakkeenomistajien nimitystoimikunta ehdottaa yhtiökokoukselle, että hallituksen jäsenten vuosipalkkiot säilyisivät ennallaan ja olisivat siten seuraavat: - puheenjohtajan vuosipalkkio euroa; - varapuheenjohtajan vuosipalkkio euroa;\n2 - tarkastusvaliokunnan ja palkitsemis- ja nimitysvaliokunnan puheenjohtajien vuosipalkkiot euroa siinä tapauksessa, että he eivät samalla toimi hallituksen puheenjohtajana tai varapuheenjohtajana; ja - hallituksen jäsenen vuosipalkkio euroa. Lisäksi nimitystoimikunta ehdottaa yhtiökokoukselle, että hallituksen tai valiokunnan kokouksilta maksettava kokouspalkkio olisi 600 euroa kokoukselta, mikäli kokous on hallituksen jäsenen kotimaassa. Muista kokouksista ehdotetaan maksettavaksi kokouspalkkiota euroa kokoukselta ja puhelinkokouksista 600 euroa kokoukselta. Lisäksi hallituksen jäsenille korvataan kohtuulliset matkakustannukset Finnairin yleisen matkustussäännön mukaisesti. Lisäksi nimitystoimikunta ehdottaa, että hallituksen jäsenillä ja heidän puolisoillaan on rajoitettu oikeus lentolippuetuun Finnairin henkilöstölippuohjesäännön hallituksen jäseniä koskevan ohjeistuksen mukaisesti. 11. Hallituksen jäsenten lukumäärästä päättäminen Osakkeenomistajien nimitystoimikunta ehdottaa yhtiökokoukselle, että hallituksen jäsenten lukumääräksi vahvistettaisiin seitsemän (7). 12. Hallituksen puheenjohtajan ja muiden jäsenten valitseminen Nimitystoimikunta ehdottaa yhtiökokoukselle, että nykyisistä hallituksen jäsenistä Maija-Liisa Friman, Jussi Itävuori, Jouko Karvinen ja Jaana Tuominen valittaisiin uudelleen hallituksen jäseniksi ja että uusina jäseninä hallitukseen valittaisiin Colm Barrington, Mengmeng Du ja Jonas Mårtensson. Nimitystoimikunta ehdottaa lisäksi, että Jouko Karvinen toimisi hallituksen puheenjohtajana. Kaikilta hallitukseen ehdotettavilta henkilöiltä on saatu suostumus tehtävään, ja kaikki ehdokkaat ovat riippumattomia yhtiöstä ja sen merkittävistä omistajista. Hallituksen jättävät nykyiset jäsenet, Klaus Heinemann, Gunvor Kronman ja Nigel Turner, ovat ilmoittaneet nimitystoimikunnalle, että he eivät ole käytettävissä hallituksen valinnassa seuraavassa varsinaisessa yhtiökokouksessa. Hallitukseen ehdolla olevat henkilöt on esitetty yhtiön internet-sivuilla Tilintarkastajan palkkiosta päättäminen Hallitus ehdottaa tarkastusvaliokunnan suosituksen mukaisesti, että valittavalle tilintarkastajalle maksetaan palkkio kohtuullisen laskun mukaan. 14. Tilintarkastajan valitseminen Hallitus ehdottaa tarkastusvaliokunnan suosituksen mukaisesti, että toimikaudeksi, joka päättyy seuraavan varsinaisen yhtiökokouksen päättyessä, yhtiön tilintarkastajaksi valittaisiin uudelleen tilintarkastusyhteisö PricewaterhouseCoopers Oy, joka on ilmoittanut KHT Mikko Niemisen toimivan päävastuullisena tilintarkastajana.\n3 15. Hallituksen valtuuttaminen päättämään omien osakkeiden hankkimisesta ja/tai pantiksi ottamisesta Hallitus ehdottaa, että hallitus valtuutetaan päättämään yhtiön omien osakkeiden hankkimisesta ja/tai pantiksi ottamisesta seuraavasti. Hankittavien ja/tai pantiksi otettavien omien osakkeiden lukumäärä voi olla yhteensä enintään osaketta, mikä vastaa noin 3,9 prosenttia yhtiön kaikista osakkeista. Omia osakkeita voidaan valtuutuksen nojalla hankkia vain vapaalla omalla pääomalla. Omia osakkeita voidaan hankkia hankintapäivänä julkisessa kaupankäynnissä muodostuvaan hintaan tai muuten markkinoilla muodostuvaan hintaan. Hallitus päättää miten omia osakkeita hankitaan ja/tai otetaan pantiksi. Hankinnassa voidaan käyttää muun ohessa johdannaisia. Omia osakkeita voidaan hankkia muuten kuin osakkeenomistajien omistamien osakkeiden suhteessa (suunnattu hankkiminen). Osakkeita voidaan valtuutuksen nojalla hankkia ja/tai ottaa pantiksi muun ohella yhtiön pääomarakenteen kehittämiseksi, mahdollisten yrityskauppojen, investointien tai muiden liiketoimintaan kuuluvien järjestelyjen rahoittamiseksi tai toteuttamiseksi tai käytettäväksi yhtiön kannustin- tai palkkiojärjestelmissä. Valtuutus on voimassa 18 kuukautta yhtiökokouksen päätöksestä lukien ja se kumoaa varsinaisen yhtiökokouksen antaman valtuutuksen päättää yhtiön omien osakkeiden hankkimisesta ja/tai pantiksi ottamisesta. 16. Hallituksen valtuuttaminen päättämään omien osakkeiden luovuttamisesta Hallitus ehdottaa, että hallitus valtuutetaan päättämään yhtiön hallussa olevien omien osakkeiden luovuttamisesta seuraavasti. Valtuutuksen nojalla luovutettavien omien osakkeiden lukumäärä voi olla yhteensä enintään osaketta, mikä vastaa noin 3,9 prosenttia yhtiön kaikista osakkeista. Hallitus päättää kaikista luovutuksia koskevista ehdoista, mukaan lukien kenelle, mihin hintaan ja millä tavoin yhtiön omia osakkeita luovutetaan. Omien osakkeiden luovuttaminen voi painavasta taloudellisesta syystä tapahtua myös osakkeenomistajien merkintäetuoikeudesta poiketen esimerkiksi yhtiön pääomarakenteen kehittämiseksi, mahdollisten yrityskauppojen, investointien tai muiden yhtiön liiketoimintaan kuuluvien järjestelyjen rahoittamiseksi tai toteuttamiseksi tai yhtiön kannustin- tai palkkiojärjestelmien toteuttamiseksi. Valtuutus on voimassa 18 kuukautta yhtiökokouksen päätöksestä lukien ja se kumoaa varsinaisen yhtiökokouksen antaman valtuutuksen päättää omien osakkeiden luovuttamisesta. 17. Kokouksen päättäminen B. YHTIÖKOKOUSASIAKIRJAT\n4 Edellä mainitut yhtiökokouksen asialistalla olevat päätösehdotukset sekä tämä yhtiökokouskutsu ovat saatavilla yhtiön internet-sivuilla osoitteessa Finnair Oyj:n tilinpäätös, toimintakertomus ja tilintarkastuskertomus ovat saatavilla mainituilla internet-sivuilla viimeistään Päätösehdotukset ja muut edellä mainitut asiakirjat ovat myös saatavilla yhtiökokouksessa, ja niistä sekä tästä kokouskutsusta lähetetään pyydettäessä jäljennökset osakkeenomistajille. Yhtiökokouksen pöytäkirja on nähtävillä edellä mainituilla internet-sivuilla viimeistään alkaen. C. OHJEITA KOKOUKSEEN OSALLISTUVILLE 1. Osakasluetteloon merkitty osakkeenomistaja Oikeus osallistua yhtiökokoukseen on osakkeenomistajalla, joka on yhtiökokouksen täsmäytyspäivänä maanantaina rekisteröity Euroclear Finland Oy:n pitämään yhtiön osakasluetteloon. Osakkeenomistaja, jonka osakkeet on merkitty hänen henkilökohtaiselle suomalaiselle arvoosuustililleen, on rekisteröity yhtiön osakasluetteloon. Yhtiön osakasluetteloon merkityn osakkeenomistajan, joka haluaa osallistua yhtiökokoukseen, tulee ilmoittautua viimeistään maanantaina klo mennessä. Ilmoittautumisen on oltava perillä ennen ilmoittautumisajan päättymistä. Yhtiökokoukseen voi ilmoittautua: a) internetissä osoitteessa b) sähköpostitse osoitteeseen c) puhelimitse numeroon maanantaista perjantaihin kello 9-16; d) telefaksilla numeroon (09) ; tai e) kirjeitse osoitteeseen Finnair Oyj, Osakerekisteri AAC/502, FINNAIR. Ilmoittautumisen yhteydessä tulee ilmoittaa osakkeenomistajan nimi, henkilötunnus, osoite, puhelinnumero sekä mahdollisen avustajan tai asiamiehen nimi ja asiamiehen henkilötunnus. Osakkeenomistajien Finnair Oyj:lle luovuttamia henkilötietoja käytetään vain yhtiökokouksen ja siihen liittyvien tarpeellisten rekisteröintien käsittelyn yhteydessä. Osakkeenomistajan, hänen edustajansa tai asiamiehensä tulee kokouspaikalla tarvittaessa pystyä osoittamaan henkilöllisyytensä ja/tai edustusoikeutensa. 2. Hallintarekisteröidyn osakkeen omistaja Hallintarekisteröityjen osakkeiden omistajalla on oikeus osallistua yhtiökokoukseen niiden osakkeiden nojalla, joiden perusteella hänellä olisi oikeus olla merkittynä Euroclear Finland Oy:n pitämään osakasluetteloon maanantaina Osallistuminen edellyttää lisäksi, että osakkeenomistaja on näiden osakkeiden nojalla tilapäisesti merkitty Euroclear Finland Oy:n pitämään osakasluetteloon viimeistään maanantaina klo Hallintarekisteriin merkittyjen osakkeiden osalta tämä katsotaan ilmoittautumiseksi yhtiökokoukseen.\n5 Hallintarekisteröidyn osakkeen omistajaa kehotetaan pyytämään hyvissä ajoin omaisuudenhoitajaltaan tarvittavat ohjeet koskien rekisteröitymistä yhtiön tilapäiseen osakasluetteloon, valtakirjojen antamista ja ilmoittautumista yhtiökokoukseen. Omaisuudenhoitajan tilinhoitajayhteisön tulee ilmoittaa hallintarekisteröidyn osakkeen omistaja, joka haluaa osallistua yhtiökokoukseen, merkittäväksi tilapäisesti yhtiön osakasluetteloon viimeistään edellä mainittuun ajankohtaan mennessä. 3. Asiamiehen käyttäminen ja valtakirjat Osakkeenomistaja saa osallistua yhtiökokoukseen ja käyttää siellä oikeuksiaan asiamiehen välityksellä. Osakkeenomistajan asiamiehen on esitettävä päivätty valtakirja, tai hänen on muuten luotettavalla tavalla osoitettava olevansa oikeutettu edustamaan osakkeenomistajaa. Mikäli osakkeenomistaja osallistuu yhtiökokoukseen usean asiamiehen välityksellä, jotka edustavat osakkeenomistajaa eri arvopaperitileillä olevilla osakkeilla, on ilmoittautumisen yhteydessä ilmoitettava osakkeet joiden perusteella kukin asiamies edustaa osakkeenomistajaa. Mahdolliset valtakirjat pyydetään toimittamaan alkuperäisinä osoitteeseen Finnair Oyj, Osakerekisteri AAC/502, FINNAIR viimeistään maanantaina Muut tiedot Yhtiökokouksessa läsnä olevalla osakkeenomistajalla on yhtiökokouksessa osakeyhtiölain 5 luvun 25 :n mukainen kyselyoikeus kokouksessa käsiteltävistä asioista. Finnair Oyj:ssä on kokouskutsun päivänä yhteensä osaketta ja ääntä. Yhtiön tai sen tytäryhteisöjen hallussa on yhtiön omaa osaketta, joilla ei ole äänioikeutta yhtiökokouksessa. Helsingissä FINNAIR OYJ HALLITUS


Eläinten ehdoilla: Vauhtia löytyy sittenkin!\nMikä fiilis kun viimeiset aksatreenit on Iriksen kanssa olleet melkoista tuskaa neidin vauhdista johtuen. Sanoinkin Irikselle treeneihin mennessä, että jos vauhtia ei löydy tänään niin turha kuvitella pääsevänsä viikon päästä treenaamaan. Pieni uhkailu näköjään kannatti, ja kyllä taas liidettiin ja ai vitsit miten tykkäänkään tuosta koiruudestani!\nHarjoiteltiin irtoamista. Ensin koira lähetettiin putkeen josta oli suunta kolmelle hypylle ja näihin piti saada irtoamaan ja menemään vielä toiseen putkeen. Muutamat ekat kerrat Iris kiersi toisen hypyn kunnes hoksasi idean ja se oli stten menoa!\nKokeiltiin myös pussia ja hämmästys oli suuri kun pussi tipahtikin neidin päälle ja tuli ihan pimeää. Mutta läpi se kyllä sieltä ryömi ja sitten piti haistella ja ihmetellä moista estettä. Tätä hetki ja kyllä sekin onnistuu. Pimeään pussiin ei mene, mutta jos valoa on näkyvillä niin sinne vaan.\nViimeisenä kokeiltiin myös puomia ja meidän kontaktit on mitä on. Reippain mielin vain tekemään ja näyttämään kouluttajalle miten me se tehdään ja sitten tuli neuvot ja tehtiin niiden mukaan ja WAU! Irishän otti kontakin melko mallikkaasti ja hienosta suorituksesta saikin sitten juosta putkeen ja leluun kiinni.\nAivan mahtava koiruus! En voi taas liiaksi Iristä hehkuttaa miten ihanan koiran olenkaan saanut..


Maneesille on yhä käyttöä – kaupunki vuokraa | Iijokiseudun paikallisuutisia - Pudasjärvi ja Taivalkoski\nManeesille on yhä käyttöä – kaupunki vuokraa\nPudasjärven kaupunki on vuokrannut maneesin Jyrkkäkosken ratsastajat ry:lle.\nHevosalan koulutus Pudasjärvellä päättyi viime lukuvuonna. Pudasjärven kaupungin omistama maneesi on vuokrattu Jyrkkäkosken ratsastajat ry:lle.\n– Maneesi on kaikkien niiden käytössä, jotka maksavat siitä maneesimaksun. Maksu on 150 euroa vuodessa tai 10 euroa kerralta, Pudasjärven ratsastajat ry:n tiedotusvastaava Outi Lehtimäki kertoo.\nPudasjärven kaupunki myönsi tänä vuonna 3000 euroa kehittämis- ja toimintatukea Jyrkkäkosken ratsastajat ry:lle. Tuki käytetään maneesin ylläpitoon ja huoltoon sekä kaluston hankintaan.\nJyrkkäkosken ratsastajat ry on perustettu vuonna 2013. Jäseniä on tällä hetkellä noin 10.\n– Hyvä, että saimme maneesin Jyrkkäkosken ratsastajien käyttöön. Kyseessä on kuitenkin pohjavesialue, niin mitä tahansa toimintaa siihen paikalle ei voida pystyttää, Lehtimäki kiittelee.\nManeesin ja suuren kentän lisäksi alueella on runsaasi maastoreittejä, joista osa on pelkästään hevosille tarkoitettuja. Kaupungin mailla kulkevat hevosreitit ovat Koillismaan hevosystävät ry:n vuokraamia. Yhdistys huolehtii reittien kunnossapidosta ja huollosta.\nMetsäreittien lisäksi alueella on hiittisuora ja ravirata. Alueiden käytöstä peritään maneesin tavoin käyttömaksu.\n– Maksu on tallikohtainen ja määräytyy hevosmäärän mukaan. Satunnaisesti reittejä käyttäville käyttömaksu on 50 euroa vuodessa, kertoo Sanna Loukusa Koillismaan hevosystävät ry:stä.


Latoja oli hyväpalkkainen herrasmies | Yle Uutiset | yle.fi\nKuva: Kimmo Kestinen\n21.2.2011 • Päivitetty 7.10.2014 18:03\nErkki Minkkinen aloitti latojaharjoittelijana Tampereella Hermeksessä. Latojan ammattiin pääsi viiden vuoden harjoittelun jälkeen. Suomen kielen osaaminen ja tavutus oli ensimmäisiä edellytyksiä latojan työssä. Ammattipaperit sai vasta kun oli antanut opinnäytteen.\n-Se oli vähän kuin ajokortin ajokoe, jossa vastattiin kuulustelijain vaikeisiin kysymyksiin, muistelee Minkkinen. Minimivaatimus oli 14 000 kirjainta kahdessa tunnissa.\nVärikästä porukkaa Aamulehdessä\nMinkkinen tuli Aamulehteen ns. kuumapuolen latojaksi 1962-luvun alussa. Sotilasarvo oli tärkeä, alikersantin natsoista sai plussaa. Minkkinen hämmästyi lehdessä toimivien latojien määrää.\n-20 miestä teki samaa työtä, jota olin tehnyt aikaisemmin yksin.\nTuolloin oli Aamulehti täyttänyt juuri vuosia ja valokuvia oli otettu. Juhlakuviin haettiin latomon puolellakin parhaiten pukeutuneet. Latojan tuli olla hyvissä vaatteissa, valkoinen paita ja slipoveri yllä.\nAamulehdessä Minkkiseltä vierähtikin 12 vuotta. Työporukka oli värikästä.\n-Kaikesta ei edes uskalla vielä kertoa, naurahtaa Minkkinen.\nVähän kuin kirjoituskone\nJoskus Minkkinen tapaa entisiä ammattitovereita. Kerran hän kysäisi Erkki Wessmanilta että muistaako hän mitään latomisesta.\n-Wessman sanoi, että muistaa sen kilinän mikä kuului koneesta.\nMinkkinen selittää latomisen etenemistä. Kilinä kuuluu matriiseista. Sellaiset termit kuin haka, konerivi ja purkajan ropina kuvaavat työtä, josta nykyihminen ei paljoa ymmärrä.\nKuumapuolen koneessa kirjasimet valetaan kuumasta metalliseoksesta.\nItse latomakone on kuin kirjoituskone, mutta merkit ovat eri paikoissa. Erikseen pitää valita isot ja pienet kirjaimet ja muut kirjainkoot. Erikoismerkit piti nyppiä erikseen.\n-Silloin homma oli hidasa kun ladottiin vieraskielistä tekstiä, joissa oli erikoismerkkejä, kertoo myös kirjoitettua venäjää taitava Minkkinen.\nEräs kadonnut ammatti tuon ajan kirja- ja lehtipainossa oli oikolukija. Hän luki oikovedoksen, joka oli tehty kopiokoneella ja merkkasi virheet.\nKennedyn murhapäivänä isot kirjaimet esille\nKaikkein isompia kirjaimia kaivettiin esille kun John F. Kennedy ammuttiin vuonna 1963.\n- Etusivua vaihdettiin sinä yönä monta kertaa. Uutinen tuli illansuussa ja kaikki väki komennettiin töihin, muistelee Minkkinen, joka latoi ikimuistoiset otsikot Aamulehteen. -Koko toimitus kävi kuumana ja mieleen jäi esimerkiksi Yrjö Länsipuro, joka käänsi tekstiä suoraan faksista. Koneet ruksuttivat myös pitkää liuskaa venäjänkielistä tekstiä\n-Tilanne oli kuuma, kun ei tiedetty, että alkaako kolmas maailmansota vai mitä tapahtuu, kertoo Minkkinen.\n-Mutta olihan se latojan työ herrrasmiesten hommaa ja hyvin palkattua. Kouluja käymätön mies saattoi tienata hyvin siinä ammatissa.\nkirjoituskoneetAamulehtimetalliseoksetMetallit ja mineraalitLadontapalvelukirjoittaminenAlpress OyammatitmetalliteollisuussuurituloisetParhaiten pukeutunutKennedyn kirousluonnonvaratmateriaalitkopiokoneet


Barak: Israel toimiin väkivallan kukistamiseksi - Ulkomaat - Uutiset - MTV.fi\nJulkaistu 13.11.2000 21:18\n(Päivitetty 14.11.2000 15:31)\nIsraelin pääministeri Ehud Barak on määrännyt armeijansa ryhtymään toimiin uusimman väkivalta-aallon lopettamiseksi miehitetyillä palestiinalaisalueilla.\n-Ehud Barakin määräyksen taustalla on kolmen israelilaisen ampuminen Länsirannalla aiemmin päivällä. Barak katsoo, että palestiinalaiset ovat vakavasti rikkoneet sopimuksia ja on määrännyt Israelin armeijan ryhtymään tarvittaviin toimiin. Mainos (uutinen jatkuu alla)\nIsraelin pääministeri matkusti maanantaina puhujamatkalle Chicagoon neuvoteltuaan Suomen aikaa yöllä Washingtonissa Yhdysvaltain presidentin Bill Clintonin kanssa. Barakin kansliapäällikön mukaan Clinton on vaatinut palestiinalaisten presidenttiä Jasser Arafatia hillitsemään jyrkästi väkivaltaisuuksia, jotta rauhanneuvottelut voisivat jatkua lähitulevaisuudessa.Palestiinalaiset surmasivat päivällä Länsirannalla kolme juutalaista tulittaessaan ohiajavasta autosta bussia ja henkilöautoa. Gazan alueella ammuttiin toistaiseksi hieman epäselvissä oloissa kaksi palestiinalaista. Lähes seitsemän viikkoa jatkuneet yhteenotot ovat tähän mennessä vaatineet 211 ihmisen hengen. Neuvotteluissa ei läpimurtoa- Barakin ja Clintonin keskustelut väkivaltaisuuksien lopettamiseksi päättyivät varhain aamulla Suomen aikaa ilman läpimurtoa. Barak matkusti myöhemmin Washingtonista Chicagoon puhumaan juutalaisjärjestöjen kokouksessa. Israelin radion mukaan presidentti Clinton yrittää vielä virkakautensa loppuviikkoina järjestää huippukokouksen, johon osallistuisivat hän itse, Barak ja palestiinalaisten presidentti Jasser Arafat. Barakin mukaan aamun keskusteluissa korostui se, miten tärkeää olisi saada kuusi viikkoa palestiinalaisalueilla jatkuneet väkivaltaisuudet päättymään ja päästä toteuttamaan Egyptissä viime kuussa solmittua rauhansopimusta. Barak tähdensi, että Israel pyrkii kyllä rauhaan, mutta rauhaan neuvottelupöydässä, ei toisen osapuolen painostuksesta. (MTV3-STT)


KonMari menetelmän idea on käydä KAIKKI tavarat läpi tavararyhmä kerrallaan. Jokaisen tavaran kohdalla pysähdytään ja mietitään, tuottaako tavara iloa = onko se tarpeellinen ja merkityksellinen juuri sinulle.\nKonMari prosessissa ei karsita toisen henkilökohtaisia tavaroita. Prosessin edetessä kotiin vapautuu kaikella todennäköisyydellä kuitenkin tyhjää säilytystilaa ja kun kumppani, joka ei ehkä innostu kohtuullistamaan tavaramääräänsä, saa riittävästi säilytystilaa tavaroilleen, niin erilaiset tavarakäsitykset ei enää aiheuta kränää. Taika liittyy myös siihen, että jokainen on oikeasti itse vastuussa omista tavaroistaan! Tavara sisältää vastuun. Sille pitää etsiä paikka, sitä pitää jaksaa huoltaa ja puhdistaa. Lasten tavaroiden kohdalla kohtuullistamista voi tehdä lasten kanssa yhdessä.\nIsojen ketjujen vaatekaupat on täynnä riistotyövoimalla tehtyjä rytkyjä, joista iso osa jää kokonaan myymättä. Yhden puuvillaisen t-paidan valmistamiseen menee n. 2700l vettä, mutta myymättä jääneet vaatteet saatetaan polttaa tuhkaksi! Mitä tuhlausta! Vaateteollisuus onkin maailman toiseksi saastuttavin teollisuudenala.\nSitä paitsi... viiden euron paidasta ei oikeasti tehtaan työntekijät voi saada tarpeeksi palkkaa, koska kakusta leikkaa myös materiaalien tuottajat, värjärit, logistiikka ja kauppa. Viiden euron paita tarkoittaa sitä, että niitä pitää tuottaa ihan helvetisti, jotta viivan alle jäisi jotain. Se taas yleensä tarkoittaa hikipajaa, jossa tehdään töitä sekuntikello kourassa...\nMusta ihmiset ostaa vaatteita ihan liikaa ja maksaa niistä ihan liian vähän! Toivoa kuitenkin on. Esimerkiksi Aalto-yliopiston professori Minna Halme ennustaa, että kestävä vaatekulutus kokee 10 vuoden sisällä samanlaisen nousun, kuin kasvissyönti. <3\nHalusin hankkia eettisiä ja ekologisia vaatteita lapsilleni, vaikka olinkin hoitovapaalla!\nTyttären vaatekaappi on pursuillut Vimmaa - Rentoa, helppoa ja mielettömiä kuoseja! Vaikka muutoin yritän hiukan vältellä sekoitemateriaaleja, niin Vimman mielettömien kuosien takia olen tehnyt poikkeuksen elastaanin suhteen. Vimman vaatteet valmistetaan Virossa ja Suomessa. <3\n3 kpl Villasukkia\nTämä tekniikka on muuttanut ostokäyttäytymistäni ratkaisevasti. 30 päivän ostoslistan ansioista mulla on oikeasti aikaa kiinnittää huomiota tärkeinä pitämiini asioihin, kuten tuotanto-olosuhteisiin ja ekologisuuteen. Olen tullut kuluttamisessa myös entistä harkitsevammaksi.\nEn ollut kuitenkaan valmis luopumaan papereista löytyvästä informaatiosta kokonaan. Vaikka tarvitsin papereissa olevaa tietoa todella harvoin, halusin pelata varman päälle ja muuttaa paperit sähköiseksi.\n* Tämä blogiteksti on julkaistu ensimmäisen kerran jo toisessa blogissani Ihanamaatuska.fi\nKaivelin kätköistä vanhoja postauksia ja julkaisen ne täällä pikku hiljaa... Inspiraatio terkuin: Riina <3\nVaatemäärästä sen verran, että meillä pestään vaatteita miltein joka päivä, joten sen takia vaatemäärän pystyy helposti pitämään hyvin pienenä.\nKaivoin vanhoista blogeistani vaatekaappipostauksia. Tässä 4-vuotiaan R:n talvivaatekaappi:\nVaatteiden suhteen meillä mennään mukavuus edellä. Poikanen tykkää vetää päälleen hupparin ja t-paidan, tai pitkähihaisen paidan ja Papun legginssit. Ne ovat hänen univormu vaatteitaan. Pojan "krokotiilipaidaksi" nimeämä Marimekon paitakin on suosikkilistalla.\nKuvassa ei näy kaikkia vaatteita. Osa on pesussa ja osa päällä. Myös kengät puuttuvat kuvasta. Jemmassa on myös kumisaappaat, lenkkarit ja välikauteen sopivat ulkovaatteet, joita en laskenut mukaan. Tarpeen tullen vaihtelevissa Suomen olosuhteissa voi nekin kaivaa kaapin kätköistä näin talvellakin.\n4 kpl boksereita\n4 kpl villasukkia\n1 kpl hihaton t-paita\n1 kpl Marimekon "juhlapaita"\n2 kpl Nosh pitkähihainen\n1 kpl Teelikamentten pitkähihainen\n1 kpl Hillan huppari\n1 kpl Marlonin college housut\n3 kpl Papu legginssit\n1 kpl Marlonin pitkät kalsarit\n1 klp toppahousut\n1 kpl talvikengät\n2 kpl pipo\n1 kpl fleecetakki\nKaivelin kätköistä vanhoja vaatekaappipostauksia ja julkaisen ne pikku hiljaa myös täällä. Tässä hiukan yli vuoden takainen 1-vuotiaan tyttäreni välikausivaatekaappi:\nTietenkin jokaisen perheen arki on yksilöllinen ja sopivan vaatemäärän löytää vain kokeilemalla....\nMeillä pesukone pyörii joka päivä ja siksi vaatemäärän pystyy pitämään varsin pienenä. Lapset ovat kotihoidossa, joten kuravaatteita, tai kaksoiskappaleita ulkovaatteita ei tarvita. Kuulemma moni päiväkotilainen sen sijaan tarvitsee...\nMeillä vaatteet on niin saatuja, kirpparilta hankittuja, kuin kaupasta ostettujakin. Uusissa vaatteissa yritän pääsääntöisesti ostaa mahdollisimman lähellä tuotettuja ja myrkyttömiä vaatteita. Ulkovaatteissa tosin olen tehnyt kompromissin. Tytölle ostin Reimalta PF-vapaan haalarin. Reimankin haalarit tehdään Kiinassa, mutta on hienoa, että he ovat luopuneet perfluoratuista yhdisteistä, joiden sanotaan olevan aikamoinen ympäristöhaitta!\nPerfluoratut yhdisteet eivät nimittäin hajoa, vaan ne kulkeutuu salakavalasti jopa jääkarhuihin. Vaatteiden, pinnoitettujen paistinpannujen ja teollisuuden päästöjen kautta meidätkin kyllästetään hiljalleen vettähylkivillä fluorihiiliyhditeillä, joiden sanotaan aiheuttavan maksasairauksia ja oppimishäiriöitä. Niiden epäillään alentavan myös puolustuskykyä, sekä haittaavat kehitystä ja lisääntymistä. En siis todellakaan halua pukea sellaisia vaatteita lapsilleni.\nVillavaatteet on kovassa käytössä kantoliinnaillessa. Jos tarkoitus ei ole jäädä ulkoilemaan, vaan käydä tytön kanssa vaikka vain asioilla, niin en kantoliinaan yleensä pue ulkohaalaria lainkaan. Olen löytänyt miehen kaapista oivallisen takin, josta saa hihat pois. Se mahtuu hyvin oman takkini alle ja tyttö mahtuu hyvin hihattoman takin sisään. Tällöin kummmallekaan ei tule kylmä. Tyttö on niin sirppana, että samat villahaalarit on mennyt meillä tosi pitkään. Ehkä muutaman kuukauden päästä on silti pakko hankkia yhtä kokoa isompi Ruskovillan haalari.\n1-vuotiaan minimalistinen välikausi vaatekaappi:\n3 kpl bodyja\n1 kpl paita\n5 paria puuvillasukat\n2 paria villasukat\n2 kpl villahaalareita\n1 kpl villaiset terättömät potkuhousut\n1 kpl villapaita\nKinni saa sähköpostitse: minimalistiperhe@gmail.com\nVoit lukea lisää villistä arjestamme osoitteessa:


Ammattikalastukseen on saatu Sisä-Suomessa uusia pyytäjiä mestari-kisälli-koulutusmallilla. Parin vuoden aikana uusia ammattikalastajia on työllistetty viisi.\nMestarit kaipaavat kisällejä, koska suomalainen kalastajakaarti ikääntyy kovaa vauhtia. Ari Sorvari on kalastanut ammatikseen Päijänteellä vuodesta 1979. Intoa ja voimia raskaaseen työhön riittää edelleen, ja troolia laskiessaan mies liikkuu veneessään ketterästi kuin nuori mies. Silti eläkepäivät siintävät jo horisontissa.\nSorvari on yksi ammattikalastajista, jotka ovat lupautuneet siirtämään arvokkaita oppejaan nuoremmille polville. Hän on mestarina Sisä-Suomen kalatalousryhmän hankkeessa, jossa vesille koulutetaan uusia kalastajia. Hänen troolarillaan on ollut jo yksi kisälli, ja toinen on tulossa. Kokeneen kalamiehen mielestä mestari-kisälli -hanke on erinomainen.\n– Tämä on parhaita hankkeita, joita olen nähnyt. Vuosien saatossa on ollut vaikka mitä "kalatalous nousuun" -hankkeita. Tämä on ensimmäinen, jossa on jotain konkreettista, Sorvari summaa.\nAri Sorvari on tyytyväinen kisällikoulutushankkeeseen. Hän sanoo oppineensa itsekin esimerkiksi tietotekniikkaan liittyviä asioita. Kuva: Mika Moksu / Yle\nKalalle on kysyntää, jos tarjontaa riittää\nSisä-Suomen alueella työskentelee kolmisenkymmentä päätoimista ammattikalastajaa. Se on noin kymmenesosa kaikista maamme sisävesien aktiivisista ammattikalastajista. Mestari-kisälli -koulutuksella on saatu työllistettyä viisi uutta kalastajaa Sisä-Suomen vesille. Kaksi uutta kisälliä on koulutuksessa.\nUseammalle olisi tarve. Lähiruokabuumi ja hoitokalastussaaliina tulevan särkikalan käytön lisääntyminen ovat lisänneet järvikalan suosiota. Kaikki suomukalat, esimerkiksi ahven ja kuha, ovat erittäin suosittuja. Samoin iso muikku.\n– Pienemmälle muikulle ja kuoreelle pitäisi vielä löytää markkinoita. Kysyntää on niin paljon, että uusille kalastajille on kova tarve, koska kalastaja ikääntyvät, muistuttaa kalatalouskoordinaattori Janne Niemimäki Sisä-Suomen kalatalousryhmästä.\nToni Eriksson halusi kouluttautua ammattikalastaksi, koska on harrastanut kalastamista koko ikänsä. Kuva: Mika Moksu / Yle\nSuomen ammattikalastajien keski-ikä on rahtusen yli 50 vuotta. Maatalousyrittäjien eläkelaitos Melan tilastoissa kalastajien eläkemaksua maksavien keski-ikä on pysynyt samalla tasolla viimeiset viisi vuotta. Sisävesillä aktiivisesti pyytävien ammattikalastajien määrä kääntyi viime vuonna pieneen laskuun. Nyt heitä on hieman yli 300.\nLuonnonvarakeskuksen mukaan sisävesien ammattikalastajien saalis laski viime vuonna hivenen. Yksi syy on kalan kysynnän vähentyminen ravintoloissa koronan vuoksi.\nAsiantuntijan mielestä järvissä riittäisi hyvin pyydettävää isommallekin joukolle.\n– Monet järvet ovat jopa vajaakäytöllä. Uutta kalastettavaa löytyy esimerkiksi aiemmin vähempiarvoisena pidetyistä särkikaloista, sanoo kalatalouskoordinaattori Niemimäki.\n"Kalastus on verissä"\nMäntyharjulainen Toni Eriksson on kisälliharjoittelussa Heinolassa. Miehellä on vakaa aikomus työllistyä alalle, mahdollisesti jopa yrittäjäksi. Ammattikalastaja Simo Laurilan yrityksessä tutuksi tulee muikunpyynti rysillä ja saaliin käsittely myyntikuntoon.\nKisällikoulutus kestää kuusi kuukautta. Sinä aikana kisällille ja mestarille maksetaan 500 euron korvaus kuukaudessa. Kisälli saa ammattipätevyyden, hygieniapassin ja esimerkiksi vuokraveneen kipparin pätevyyden.\nKisällit saavat koulutuksessa ammattipätevyyden, sekä muun muassa vuokraveneen kuljettajan pätevyyden. Kuva: Mika Moksu / Yle\nToni Eriksson on harrastanut kalastusta koko ikänsä, joten ratkaisu uuteen ammattiin hakeutumisesta oli lopulta helppo. Mestari-kisälli -koulutukseen hän törmäsi Facebookin kalastaja-ryhmässä. Hakemuksen täyttöä ei tarvinnut kauaa miettiä.\n– Kun on kalastanut pikkupojasta asti, se on tavallaan verissä. Koulutus on silti opettanut joka päivä jotain uutta, Eriksson kiittelee.\nMyös mestari ja kaiken kokenut kalastajakonkari on päässyt kisällinsä kautta jyvälle uusista asioista.\n– Tämähän pelaa kahteen suuntaan. Nuorilta oppii esimerkiksi tietotekniikasta, he ovat siinä tavattoman hyviä. Olisikin parasta, jos ammattikalastaja olisi koulutukseltaan koneinsinööri, mieluiten diplomi-insinööri, Ari Sorvari virnistää.